Ανοιχτή Συνέλευση Αλεξανδρούπολης: 26/6/2011 - 3/7/2011\nΑναρτήθηκε από Ανοιχτή Συνέλευση Αλεξανδρούπολης στις 10:44 μ.μ.\nΤην Τετάρτη, μέρα Γενικής Απεργίας, άνθρωποι κάθε ηλικίας, απεργοί , άνεργοι, συνταξιούχοι ένωσαν τις φωνές τους στο Σύνταγμα για να αντισταθούν στην κυβέρνηση του μνημονίου και να διεκδικήσουν Πραγματική Δημοκρατία, τη δημοκρατία που περισσότερο από ένα μήνα εφαρμόζουν καθημερινά οι Λαϊκές Συνελεύσεις της πλατείας Συντάγματος.\nΤην ώρα που το Κοινοβούλιο αποφάσιζε παρά τη θέληση του λαού να καταδικάσει το παρόν μας και το μέλλον των επομένων γενιών, η Κυβέρνηση μας αποκάλυψε τι θεωρεί αυτή δημοκρατία εξαπολύοντας μια οργανωμένη ανελέητη επίθεση κατά του λαού.\nΜΑΤ – ΔΕΛΤΑ – ΔΙΑΣ σε στενή συνεργασία με Παρακρατικές Ομάδες προσπάθησαν να πνίξουν τη Δημοκρατία με χημικά αέρια και βαναυσότητα.\nΜέσα Μαζικής Ενημέρωσης πρόβαλλαν τις εικόνες της Βίας και τις συνόδεψαν με ψεύτικους υπότιτλους.\nΟΛΟΙ ΣΤΗΝ ΠΛΑΤΕΙΑ ΤΟΥ ΦΑΡΟΥ ΤΗΝ ΚΥΡΙΑΚΗ 3 ΙΟΥΛΙΟΥ ΣΤΙΣ 8\nΠΟΡΕΙΑ - ΔΙΑΜΑΡΤΥΡΙΑ\nΥΠΕΡΑΣΠΙΖΟΥΜΕ ΤΗΝ ΔΗΜΟΚΡΑΤΙΑ\nΑΝΤΙΣΤΕΚΟΜΑΣΤΕ ΣΤΗ ΣΥΓΧΡΟΝΗ ΜΟΡΦΗ ΧΟΥΝΤΑΣ\nΜΕΝΟΥΜΕ ΣΤΙΣ ΠΛΑΤΕΙΕΣ ΚΑΙ ΣΤΟΥΣ ΔΡΟΜΟΥΣ\nΕΜΠΟΔΙΖΟΥΜΕ ΑΥΤΟ ΚΑΙ ΚΑΘΕ ΜΝΗΜΟΝΙΟ ΝΑ ΕΦΑΡΜΟΣΤΕΙ ΣΤΗΝ ΠΡΑΞΗ\nΑΓΑΝΑΚΤΙΣΜΕΝΟΙ ΚΑΙ ΑΠΟΦΑΣΙΣΜΕΝΟΙ ΠΟΛΙΤΕΣ ΑΛΕΞΑΝΔΡΟΥΠΟΛΗΣ\nΑναρτήθηκε από Ανοιχτή Συνέλευση Αλεξανδρούπολης στις 10:41 μ.μ.\nερωτήσεις σχετικά με τη θέση σας επί του σχεδίου νόμου "Επείγοντα μέτρα εφαρμογής Μεσοπρόθεσμου Πλαισίου Δημοσιονομικής Στρατηγική 2012-2015"\nΠρος: κ. Γεώργιο Ντόλιο, βουλευτή Έβρου\nκ. Όλγα Ρενταρή – Τέντε, βουλευτή Έβρου\nκ. Ελένη Τσιαούση, βουλευτή Έβρου\nΑλεξανδρούπολη, 30 Ιουνίου 2011\nΜε αφορμή την πρόσφατη τοποθέτησή σας υπέρ του Σχεδίου Νόμου " Επείγοντα μέτρα εφαρμογής Μεσοπρόθεσμου Πλαισίου Δημοσιονομικής Στρατηγική 2012-2015" κατά τη διάρκεια της σχετικής ψηφοφορίας στο Κοινοβούλιο,\nε ρ ω τ ά σ θ ε\nα. Το άρθρο 2 παράγραφος 7 προβλέπει: " Το πράγμα ή το δικαίωμα που μεταβιβάστηκε ή παραχωρήθηκε στο Ταμείο, σύμφωνα με την παράγραφο 5 του παρόντος άρθρου δεν μπορεί να αναμεταβιβαστεί στον προηγούμενο κύριο ή δικαιούχο, καθ’ οιονδήποτε τρόπο". Για ποιο λόγο απαγορεύετε σε οποιαδήποτε μελλοντική ελληνική κυβέρνηση να επανακτήσει την προς ιδιωτικοποίηση περιουσία, περιορίζοντας δραστικά καθ΄αυτόν τον τρόπο τη δυνατότητα του Κράτους «να προγραμματίζει και να συντονίζει την οικονομική δραστηριότητα στη Χώρα, επιδιώκοντας να εξασφαλίσει την οικονομική ανάπτυξη όλων των τομέων της εθνικής οικονομίας, για την εδραίωση της κοινωνικής ειρήνης και του γενικού συμφέροντος», όπως το αρ.106 παρ.1 του Συντάγματος ορίζει; Που εδράζετε την τοποθέτησή σας αυτή εναντίον του γράμματος και του πνεύματος του Συντάγματος; Για ποιο λόγο αποφασίσατε να δεσμεύσετε μελλοντικές ελληνικές κυβερνήσεις και αποφάσεις του Κοινοβουλίου;\nβ. Το άρθρο 3 παράγραφος 16 ορίζει «.Τα μέλη του Δ.Σ. του Ταμείου υποχρεούνται να τηρούν απόλυτη εχεμύθεια όσον αφορά στα δεδομένα των υπηρεσιών, εργασιών, στατιστικών στοιχείων ή άλλων δεδομένων που αφορούν στη δραστηριότητα του Ταμείου και να απέχουν από κάθε σκόπιμη ή ακούσια αποκάλυψή τους σε οποιονδήποτε τρίτο. [..]Οι υποχρεώσεις των μελών του Δ.Σ. του Ταμείου που προβλέπονται στην παρούσα παράγραφο (ρήτρα εμπιστευτικότητας) παραμένουν σε ισχύ για τρία (3) έτη μετά την αποχώρησή τους από το Ταμείο».\nΠως αιτιολογείτε τη συμβατότητα με το άρθρο 5 παρ.Α του Συντάγματος που ρητά ορίζει ότι : «καθένας έχει δικαίωμα στην πληροφόρηση, όπως ο νόμος ορίζει. Περιορισμοί στο δικαίωμα αυτό είναι δυνατόν να επιβληθούν με νόμο μόνο εφόσον είναι απολύτως αναγκαίοι και δικαιολογούνται για λόγους εθνικής ασφάλειας, καταπολέμησης του εγκλήματος ή προστασίας δικαιωμάτων και συμφερόντων τρίτων»; Η μυστικότητα στη διαχείριση της δημόσιας περιουσίας με σκοπό την πώλησή της, και όχι η πλήρης διαφάνεια, συνιστά παράγοντα εθνικής ασφάλειας;\nγ. Το άρθρο 4 παράγραφος 1 ορίζει ότι: «Τρία (3) από τα επτά (7) μέλη του Συμβουλίου Εμπειρογνομώνων.υποδεικνύονται στο Διοικητικό Συμβούλιο του Ταμείου για τοποθέτηση, από τους εκπροσώπους που προβλέπονται στην παράγραφο 11 του άρθρου 3.». Παρομοίως, το άρθρο 7 παράγραφος 5 ορίζει «Στο Ταμείο μπορεί να αποσπώνται, ύστερα από αίτημά του, υπάλληλοι που υπηρετούν σε διεθνείς οργανισμούς, των οποίων η Ελλάδα είναι μέλος». Με ποιο τρόπο διασφαλίζετε ότι οι εκπρόσωποι αυτοί θα ενεργούν με γνώμονα το συμφέρον του ελληνικού λαού και την τήρηση του Συντάγματος εφόσον δεν δεσμεύονται από αυτό;\nδ. Το άρθρο 9 παράγραφος 1 ορίζει : «Τα καταστατικά των εταιρειών των οποίων το σύνολο των μετοχών περιέρχεται άμεσα ή έμμεσα στο Ταμείο μπορούν να τροποποιούνται ύστερα από απόφαση του Δ.Σ. του Ταμείου, ως προς όλες τις διατάξεις τους, σύμφωνα με τις διατάξεις του κ.ν. 2190/1920. Διατάξεις νόμων ή κανονιστικών αποφάσεων, με τις οποίες ρυθμίζονται θέματα, υπαγόμενα σύμφωνα με τον κ.ν. 2190/1920 στο κανονιστικό περιεχόμενο του καταστατικού, παύουν να ισχύουν από τη δημοσίευση του νέου καταστατικού της εταιρείας». Με βάση ποια νομοθετική διάταξη και έρεισμα αποφασίσατε τη δυνατότητα εκχώρησης στο Ταμείο την εκ των υστέρων τροποποίηση των καταστατικών των εταιριών που του παραχωρούνται; Πως διασφαλίζετε ότι δεν θα προβούν σε αναθεώρηση τιμολογιακών πολιτικών και εργασιακών συμβάσεων που αντίκεινται στις ανάγκες εφαρμογής κοινωνικής πολιτικής;\nε. Το άρθρο 12 παράγραφος 5 ορίζει: «Με τα ίδια προεδρικά διατάγματα μπορεί να τροποποιούνται εγκεκριμένα ρυμοτομικά σχέδια και σχέδια πόλεως καθώς και πολεοδομικές μελέτες ή/και να καθορίζονται ειδικές χρήσεις γης και ειδικοί όροι και περιορισμοί δόμησης για τα εντός σχεδίου πόλεως δημόσια ακίνητα, ακόμη και κατά παρέκκλιση από τους ισχύοντες στην περιοχή όρους και περιορισμούς δόμησης καθώς και από τις διατάξεις του Γενικού Οικοδομικού Κανονισμού, προκειμένου να αποδοθεί ο βέλτιστος πολεοδομικός-επενδυτικός προορισμός στο προς αξιοποίηση ακίνητο. Στις περιπτώσεις αυτές, η δημοσίευση του σχετικού εγκριτικού διατάγματος έχει τις συνέπειες έγκρισης σχεδίου πόλεως, κατά τις διατάξεις του ν.δ. 17.7/16.8.1923». Με βάση ποιο νομικό έρεισμα και με ποια συνταγματική επιταγή, αποφασίζετε την κατά περίπτωση παρέκκλιση από τις διατάξεις υπεράσπισης του εθνικού συμφέροντος, υπέρ της προστασίας των ιδιωτικών/επενδυτικών συμφερόντων, κατά παράβαση της αρχής του άρθρου 4 παράγραφου 1 του Συντάγματος «όλοι οι Έλληνες είναι ίσοι ενώπιον του νόμου»;\nστ. Πως έχετε διασφαλίσει τη μη εκχώρηση της προς ιδιωτικοποίηση περιουσίας, σε παρόντα και μέλλοντα χρόνο, και ιδιαιτέρως των κρισίμων εγκαταστάσεών της, σε κοινοπραξίες και εταιρίες που εξυπηρετούν αντίθετους προς τα εθνικά συμφέροντα σκοπούς, όπως πχ η αμφισβήτηση της ελληνικής επικράτειας και κυριαρχίας;\nΑναμένοντας με ιδιαίτερο ενδιαφέρον την τοποθέτησή σας, παρακαλώ όπως αυτή συμβεί εντός λογικών χρονικών πλαισίων, μια και υποθέτω ότι οι στοιχειοθετημένες απαντήσεις σας σε αυτά τα ερωτήματα προϋπάρχουν της ψήφου σας στο Κοινοβούλιο.\nΗ 36η ημέρα στην πλατεία της Δράμας\nΗ οργή και ο θυμός μετά τα τραγικά γεγονότα στην πλατεία Συντάγματος λειτούργησαν καταλυτικά για να γεμίσει από κόσμο και η πλατεία Ελευθερίας στη Δράμα. Αγανακτισμένοι ανταποκρίθηκαν στο κάλεσμα της Λαϊκής Συνέλευσης και πριν την ανακοίνωση της πορείας συζητούσαν στις παρέες τους για την επικαιρότητα. Λίγο πριν ξεκινήσουμε, έγινε μια ενημέρωση για τα σημερινά γεγονότα στην Αθήνα, αλλά και στη Δράμα, όπου οι αγανακτισμένοι κάναμε κατάληψη το πρωϊ της ημέρας στην νομαρχία.\nΈπειτα η πορεία κατέβηκε στο δρόμο και κατευθύνθηκε αρχικά προς τα γραφεία των βουλευτών, δυναμικά και με πολύ παλμό τόσο απ’τα συνθήματα, όσο κι απ’τις τυμπανοκρουσίες. Κεντρικά συνθήματα όπως “Ψωμί – Παιδεία – Ελευθερία / η χούντα δε τελείωσε το ’73″ και “Εμπρός λαέ μη σκύβεις το κεφάλι / ο μόνος δρόμος είναι αντίσταση και πάλι” δε σταμάτησαν να ηχούν με εναλλαγές άλλων συνθημάτων. Η συμμετοχή του κόσμου ήταν μεγαλειώδης. Περνώντας από τις τράπεζες πετάχτηκαν αυγά και ξηλώθηκε η επιγραφή στα γραφεία του Αηδόνη. Έπειτα η πορεία συνέχισε προς το αστυνομικό τμήμα της πόλης όπου πραγματοποιήθηκε καθιστική διαμαρτυρία και φωνάχτηκαν συνθήματα ενάντια στην βιαιότητα της πλατείας Συντάγματος και σε αλληλεγγύη όσων την ζήσανε.\nΛίγο αργότερα, η πορεία κατέληξε στην πλατεία, όπου ο κόσμος δεν έφευγε και παρέμενε συγκεντρωμένος. Έγιναν συζητήσεις για τη συνέχεια της δράσης μας, και ψηφίστηκε από την Λαϊκή Συνέλευση, η παρέμβασή μας στην κατάθεση στεφανιών των τοπικών αρχόντων στο άγαλμα της Ελευθερίας για τα ελευθέρια, την Παρασκευή το πρωϊ.\nΑναρτήθηκε από Ανοιχτή Συνέλευση Αλεξανδρούπολης στις 4:13 π.μ.\nΨήφισμα Λαϊκής Συνέλευσης Πλατείας Ελευθερίας Δράμας\nΜετά τη σημερινή ψηφοφορία στο Ελληνικό κοινοβούλιο για την έγκριση του Μεσοπρόθεσμου προγράμματος, συγκεντρωθήκαμε στην Πλατεία Ελευθερίας για να δηλώσουμε προς κάθε κατεύθυνση τα εξής:\n1) Δεν είμαστε πλέον αγανακτισμένοι, αλλά αποφασισμένοι να ρίξουμε την κυβέρνηση που βίασε τη λαϊκή βούληση κι επιχειρεί το ξεπούλημα της χώρας μας.\n2) Ζητούμε τη δίωξη των 155 βουλευτών που ψήφισαν το Μεσοπρόθεσμο πρόγραμμα με την κατηγορία της εσχάτης προδοσίας.\n3) Καλούμε όλους τους συμπολίτες μας στον αγώνα για την σωτηρία της πατρίδας μας, από την ξεπουλημένη κυβερνητική πλειοψηφία και τους διεθνείς πατρώνες της.\n4) Κηρύσσουμε ανεπιθύμητους στο νομό Δράμας τους βουλευτές Αηδόνη και Κεφαλίδου που υπερψήφισαν το Μεσοπρόθεσμο. Ο έτερος βουλευτής Τζίμας είναι επίσης ανεπιθύμητος παρά την αρνητηική του ψήφο, για τη μέχρι σήμερα πορεία του στα κοινά του τόπου μας και της χώρας.\n5) Δηλώνουμε την αλληλεγγύη μας σε όλες και όλους όσους βίωσαν σήμερα στην πλατεία Συντάγματος το έργο καταστολής απέναντι στη Λαϊκή Συνέλευση και τους “αγανακτισμένους”.\n6) Δεν εγκαταλείπουμε την πλατεία Ελευθερίας. Συζητάμε ανοιχτά και με σεβασμό στην άποψη του συνανθρώπου μας, όλα τα θέματα που μας αφορούν σε τοπικό, εθνικό και διεθνές επίπεδο. Καθιερώνουμε, με τη συμμετοχή μας, τη λαϊκή συνέλευση της πλατείας Ελευθερίας ως χώρο αντίστασης, διαλόγου και διεκδίκησης όλων των λαϊκών αιτημάτων.\n7) 36 ημέρες ανιχνεύσαμε τους δρόμους που μας ενώνουν, από εδώ και πέρα σας καλούμε να τους περπατήσουμε.\nΠλατείας Ελευθερίας της Δράμας\nΑναρτήθηκε από Ανοιχτή Συνέλευση Αλεξανδρούπολης στις 4:11 π.μ.\nΠαζάρι Ανταλλαγής Αντικειμένων στην Πλατεία της Δράμας την Τετάρτη 6/7\nΤην Τετάρτη 6 Ιουλίου θα πραγματοποιηθεί στην Πλατεία της Δραμας Παζάρι Ανταλλαγής Αντικειμένων. Η ιδέα πίσω απο αυτήν την κίνηση έγκειται στο γεγονός οτι ο καθένας από εμάς έχει στην αποθήκη του ένα σωρό πράγματα, τα οποία δεν χρησιμοποιεί αλλά δεν ουτε και τα πετάει. Τα πράγματα αυτά όμως μπορεί να ειναι χρήσιμα σε κάποιον άλλον.\nΠαρακαλούμε όλους να φέρουν όσα πράγματα δεν χρειάζονται στην Πλατεία την Τετάρτη. Για κάθε αντικείμενο που δίνουμε παίρνουμε ένα κουπόνι, ανεξάρτητα απο την αξία του αντικειμένου. Με το κουπόνι αυτο μπορούμε να πάρουμε οποιοδήποτε άλλο αντικείμενο, πάλι ανεξαρτήτου αξίας. Στόχος μας είναι να βοήθήσουμε ο ένας τον αλλο, οχι να αποκομίσουμε κέρδος. Γι αυτό τα κουπόνια θα είναι ανεξαρτήτου αξίας.\nΗ αλληλοστήριξη και η αλληλεγγύη πρέπει να γίνουν τα όπλα μας.\nΑναρτήθηκε από Ανοιχτή Συνέλευση Αλεξανδρούπολης στις 4:09 π.μ.\nΟ σύγχρονος πύργος της Βαβέλ, η κρίση..\nΠαραμονές θανάτου πώς υποφέρεται πέστε μου-ένα σώμα?\nΠαραμονές θανάτου-πέστε μου-πώς γράφεται μια λευκή φωνή?\nΕπέλεξα αυτούς τους στίχους ενός μάλλον αισιόδοξου ποιητή,για να καταδείξω την κρισιμότητα των καιρών που ζούμε.Ανοιχτά χαρτιά είναι το κυρίαρχο ζήτημα ,τώρα που ανοίχτηκαν τα χαρτιά και άρχισαν οι αποκαλύψεις(με βασικότερη το ότι βρισκόμαστε στο τέλος μιας εποχής,σε μια απώλεια ,σε ένα θάνατο)τί γίνεται από εδώ και πέρα?Πώς το σώμα-ο άνθρωπος-να αντέξει το θάνατο και πως η λευκή φωνή,η φωνή του ανθρώπου που ακόμη δεν έχει μιλήσει να γίνει λόγια?\nΗ εποχή στην οποία βρισκόμαστε είναι μια αποθέωση του καταστροφικού.Όταν ο Freud ανασκευάζοντας μέρος της θεωρίας του-με αφορμή τους πολέμους της εποχής του αλλά και τις απώλειες αγαπημένων του απογόνων-έκανε λόγο για ενορμήσεις καταστροφής(θάνατος)αναφερόταν σε τέτοια στιγμιότυπα του ανθρώπινου βίου αλλά και σε τέτοιες πτυχές του ψυχισμού,όπως όλα αυτά τα γεγονότα που ζούμε(έσω και έξω)στον παρόντα χρόνο.Το θέμα λοιπόν της κρίσης-τώρα που έγινε οριακότερο όσο ποτέ-συζητιέται παντού,υπάρχει παντού,έχει διαβρώσει τα πάντα!Υπάρχει σαν προβληματισμός,σαν αγωνία για το άγνωστο αύριο,σαν φαντασίωση καταστροφής,σαν πέρασμα από μια κατάσταση σε μιαν άλλη,σαν ευκαιρία για επανόρθωση.Ίσως μια κρίση να εμπεριέχει όλα αυτά τα πράγματα τελικά.Ο τρόπος με τον οποίο οι άνθρωποι εκφράζονται για την κρίση, ο τόσο ατομικός,υποκειμενικός ίσως και μονοδιάστατος(άρα και ελλειματικός),με όλη την\nκακοφωνία που προκύπτει σαν αποτέλεσμα αυτού,δημιουργούν σύγχυση,ένταση προβληματισμό,θλίψη απογοήτευση.\nΟι λόγοι για τους οποίους φτάσαμε ως εδώ-και που αφορούν το οικονομικό σκέλος της κρίσης-είναι γνωστοί πάνω κάτω.Από την μεταπολίτευση και ως σήμερα,στήθηκε ένα τόσο βρώμικο και άθλιο σύστημα από τους πολιτικούς με το οποίο σταδιακά διαπλέχθηκε και ένα ασύλληπτα μεγάλο ποσοστό του πληθυσμού της χώρας.Υπήρξε τέτοιος απανθρωπισμός και τόση μεγάλη πείνα,ώστε επι δεκαετίες να λεηλατούνται και να κατατρώγονται τα πάντα..Δυστυχώς οι άνθρωποι έχουμε και τέτοιες πλευρές,κανιβαλιστικές!Και όσοι ασχολήθηκαν με την διακυβέρνηση της χώρας από το 1974 και μετά κατέφαγαν το σύμπαν...Και εκπαίδευσαν και τον περισσότερο κόσμο σε αυτές τις πρακτικές.Αυτά συμβαίνουν βέβαια όταν εναποθέτουμε ελπίδες-ίσως και τη σωτηρία μας-σε λάθος χέρια!Γιατί χρειάζεται να έχουμε κατα νου ότι, η πολιτική σαν τόπος μαγνητίζει κυρίως ανθρώπους που εντός τους έχουν ανεπίλυτα ζητήματα με το νόμο και την εξουσία,κατα κάποιο τρόπο είναι σαν να πρόκειται για παραβατες ως προς την ψυχική τους οργάνωση.Η αναζήτηση λοιπόν από πλευράς τους των αξιωμάτων και των θέσεων που καταλαμβάνουν γίνεται σε μια προσπάθεια τους(ανεπιτυχή συνήθως) να νομιμοποιηθούν,εντός και εκτός.Έτσι λοιπόν προκύπτουν όλα τα έκνομα φαινόμενα στο χώρο της πολιτικής.Είναι τουλάχιστον ουτοπικό να περιμένει κανείς από ανθρώπους που είναι έτσι κατασκευασμένοι,να συνθέσουν και να δημιουργήσουν,γιατί όποιος είναι έτσι φτιαγμένος κυρίως μπορεί να διαλύει και να καταστρέφει!\nΧρειάζεται να γίνει κατανοητό ότι η κρίση δεν είναι οικονομική,η οικονομική της πλευρά είναι όπως η κορυφή στο παγόβουνο.Η κρίση είναι σχεδόν με απόλυτο τρόπο βαθιά ατομική.Απομακρυνθήκαμε πολύ απο αυτό που είμαστε προορισμένοι ως άνθρωποι.Έγινε μια μαζική μεταβίβαση(σε βαθμό θεοποίησης)πάνω στην ύλη και το ανθρώπινο απαξιώθηκε πλήρως!Και τώρα που η ύλη θα λείψει το ανθρώπινο επανέρχεται στο προσκήνιο.Με τι μέσα όμως ο σύγχρονος άνθρωπος μπορεί να επανακτήσει το ανθρώπινο και να αρκεστεί σε αυτό?Δύσκολη υπόθεση...\nΟι τρόποι με τους οποίους προτείνεται η έξοδος από την κρίση και συνιστούν μια αλλαγή,πολύ φοβάμαι ότι έχουν κάτι το μονοσήμαντο γιατί κινούνται γύρω από όρους πολιτικούς και οικονομικούς,το ίδιο κλίμα υπάρχει ακόμη και στους αγανακτισμένους πολίτες-με τους οποίους έχω ταχθεί ποικιλοτρόπως υπέρ,ως μια απολύτως υγιή αντίδραση απέναντι στα συμβαίνοντα.Είναι μια ευκαιρία η όλη κατάσταση της κρίσης να προσεγγιστεί ολιστικά-πολύπλευρα-ολοκληρωμένα,αν ξαναγίνει με όρους πολιτικο-οικονομικούς,δεν πρόκειται να αλλάξει τίποτα.Η ίδια κατάσταση θα κάνει ένα νέο κύκλο,με διαφορετικά πρόσωπα και μετά κάποιες δεκαετίες θα ξανασταθμεύσει ακριβώς στο ίδιο σημείο καταστροφής και αδιεξόδου.Χρειάζεται το όλο θέμα να προσεγγιστεί με όρους και νόμους ανθρώπινους,έτσι θα πετύχει καλύτερα.Προς αυτή την κατεύθυνση όμως χρειάζονται και άνθρωποι με γνώση,με σφαιρική και διεισδυτική ματιά,με διάθεση να εργαστούν πάνω στα συντρίμια που θα αφήσει η εποχή που παρέρχεται.Όποιος λοιπόν θεωρεί ότι μπορεί να ανταποκριθεί σε αυτά που απαιτεί η εποχή,ευθαρσώς να το δηλώσει-γιατί μέσα από το ατομικό(με ανάληψη προσωπικής ευθύνης κι όχι με κρύψιμο μέσα στη μάζα) θα διαμορφωθεί σωστά και το συλλογικό...\nΠασχάλης Κεκές ψυχολόγος-ψυχαναλυτικός ψυχοθεραπευτής\nΑναρτήθηκε από Ανοιχτή Συνέλευση Αλεξανδρούπολης στις 4:07 π.μ.\nΤι είπαν τα τοπικά κανάλια για μας χθες\nΑναρτήθηκε από Ανοιχτή Συνέλευση Αλεξανδρούπολης στις 4:37 μ.μ.\nΠεριπολικά φρουρούν τα γραφεία των βουλευτών του ΠΑΣΟΚ στην Αλεξανδρούπολη\nΜετά την ψήφιση του Μεσοπρόθεσμου στη Βουλή, καθ’ όλη τη διάρκεια της νύχτας και μέχρι αυτή την ώρα, περιπολικά και αστυνομικοί φρουρούν τα γραφεία των βουλευτών του ΠΑΣΟΚ, Γιώργου Ντόλιου, Ελένης Τσιαούση και Όλγας Ρενταρή στην Αλεξανδρούπολη, καθώς και τα γραφεία της Νομαρχιακής Επιτροπής του ΠΑΣΟΚ Έβρου. (Στη φωτογραφία περιπολικό απέναντι από την είσοδο του γραφείου της Ελένης Τσιαούση).\nΤι φοβούνται τόσο πολύ οι βουλευτές του κυβερνώντος κόμματος, που αστυνομικοί με περιπολικά αναγκάζονται να φρουρούν τα άδεια γραφεία τους, το βράδυ της υπερψήφισης του Μεσοπρόθεσμου;\nΤη συνείδησή τους ή τους πολίτες που υποτίθεται ότι αντιπροσωπεύουν; ...»\nΑπό που κι ως που και με τις εντολές ποιών επιστρατεύονται αστυνομικοί, που τους πληρώνει ο ελληνικός λαός, και απασχολούνται περιπολικά για να προστατεύουν άδεια πολιτικά γραφεία βουλευτών και κομματικά γραφεία; Αν φοβούνται για κάτι να προσλάβουν υπαλλήλους σεκιούριτι, για να φυλάνε τα γραφεία τους.\nΤις περιουσίες των πολιτών ποιος τις προστατεύει από τις καθημερινές ληστείες, κλοπές και διαρρήξεις;\n(αναδημοσίευση από το blog http://alexpolisonline.blogspot.com\nφωτογραφία της αναγνώστριας Ε.Δ.)\nΑναρτήθηκε από Ανοιχτή Συνέλευση Αλεξανδρούπολης στις 4:34 μ.μ.\n(από τον αναγνώστη Δημήτρη Κ.)\nΌμως, όπως έχουμε δει επανειλημμένα, η άρχουσα τάξη έχει μια πολύ πιο ξεκάθαρη εικόνα της κατάστασης σε σχέση με τους εργάτες, και κατανοεί ότι πρόκειται για μια μάχη ζωής και θανάτου. Ως εκ τούτου, η σημερινή λαϊκή πίεση δενεπαρκεί για να σταματηθούν:\nΆρα, δε θα σταματήσουν. Πρέπει να σταματηθούν λοιπόν από κάποιον. Και αυτός ο κάποιος είμαστε εμείς, τα θύματα τους.\nΗ δική τους επιβίωση περνά μέσα από τη δική μας εξαθλίωση, και άσχετα με το τους "αρέσει" ή όχι αυτό που κάνουν, οι άνθρωποι αυτοί δε θα σταματήσουν να επιτίθενται κατά κύματα: Αφού αν σταματήσουν, θα χρεωκοπήσουν. Αυτό σημαίνει ότι δεν έχουν άλλη επιλογή από το να συνεχίσουν να μας πολεμάνε "μέχρι τελικής πτώσεως" (όπως ωραία το έθεσαν και στις Βρυξέλλες, "δεν υπάρχει εναλλακτικό σχέδιο" για την άρχουσα τάξη).\nΗ πίεση που άσκησε και ασκεί ο λαός είναι ακόμα ανεπαρκής για να τους σταματήσει. Αν όντως ο λαός θέλει να το πετύχει αυτό, θα πρέπει να σταματήσει καταρχήν να έχει αυταπάτες ότι τάχα "η άρχουσα τάξη θα ακούσει το λαό". Το χάσμα ανάμεσα στην άρχουσα τάξη και τους εργάτες είναι πλέον αγεφύρωτο (κάτι που αποδεικνύεται και με τα επίπεδα ανισότητας που οι ίδιοι οι κυβερνώντες τα μετράνε και τα βρίσκουν -τι σύμπτωση- να είναι σε ύψη-ρεκόρ ανάμεσα στους "πλούσιους" και τους "φτωχούς" αυτού του κόσμου).\nΤο ξέρουν ότι ΔΕΝ έχουν λαική νομιμοποίηση για αυτά τα μέτρα - και αν τυχόν μερικοί δεν το ήξεραν, νομίζω οι κινητοποιήσεις και η κοινωνική κατακραυγή που αντιμετωπίζουν καθημερινά πλέον το αποδεικνύει ξεκάθαρα. Παρόλα αυτά, το ΠΑΣΟΚ θα συνεχίσει να περνάει όσα περισσότερα μέτρα μπορεί μέχρι να πέσει (είναι φανερό ότι η κυβέρνηση αυτή δεν έχει πολύ χρόνο ζωής ακόμα "και μετά βλέπουμε"), η ΝΔ θα συνεχίσει να πλασάρεται ως μια εναλλακτική λύση για όσους (αρκετούς) ακόμα έχουν τέτοιες ψευδαισθήσεις, ο Πάγκαλος θα χρησιμοποιείται ως λαγός [και] στο σενάριο μιας αυταρχικής "εκτροπής" ώστε να μπορέσει η άρχουσα τάξη να περάσει τα μέτρα, εξοντώνοντας ωμά όσους την πολεμούν (δεν είναι τυχαίο που πέταξε το σενάριο ακόμα και για τανκς), τα ΜΑΤ θα χτυπούν ολοένα και πιο πολύ, κτλ, κτλ, κτλ.\nΠολλοί μιλούν για προδοσία. Και, από εθνικής άποψης, προφανώς και η πολιτική ηγεσία του κράτους ενεργεί προδοτικά. Από ταξικής άποψης όμως, αυτοί οι άνθρωποι δεν πρόδωσαν ποτέ την τάξη τους, αντίθετα πάντα στάθηκαν, και συνεχίζουν να στέκονται, δίπλα στην άρχουσα τάξη. Αντίθετα, οι εργάτες έχουν σε μεγάλο ποσοστό προδώσει την τάξη τους εδώ και χρόνια, καθώς επιτρέπουν στην άρχουσα τάξη να ρημάζει τα πάντα στο πέρασμα της (οι ανισότητες έχουν φτάσει σε ιστορικά σημεία ρεκόρ) χωρίς να βγάζουν τσιμουδιά. Αυτό θα πρέπει να αλλάξει.\nΠάντως, η φράση-κλειδί που δε θα κουραστούμε να επαναλαμβάνουμε, είναι πως αν τα μέτρα δεν περάσουν, η άρχουσα τάξη θα χρεωκοπήσει σε μεγάλο βαθμό. Έχοντας αυτό στο μυαλό μας, καταλαβαίνουμε εύκολα το γιατί επιμένουν, και θα συνεχίσουν να επιμένουν, φέρνοντας τα πράγματα σε μια κλασσική κατάσταση "ή αυτοί ή εμείς".\nΌσο ο κόσμος έχει αυταπάτες ότι θα μπορούσαμε να βρούμε μια λύση χωρίς να πολεμήσουμε μέχρι τέλους, μια λύση που θα ικανοποιεί και εμάς, αλλά και τις τράπεζες, τους βιομήχανους, τους εφοπλιστές, κτλ, ο κόσμος που βρίσκεται στις πλατείες και στους δρόμους θα συνεχίσει να χάνει. Διότι όσο έχει τέτοιου είδους αυταπάτες, σημαίνει ότι δεν έχει τόση αποφασιστικότητα απέναντι στην άρχουσα τάξη, όσο έχει αυτή εναντίον του.\nΟ λαός πιάστηκε ανέτοιμος - με πρώτες και καλύτερες τις όποιες ηγεσίες του. Ωστόσο, όσο οι τσέπες των εργατών αδειάζουν, και ολοένα και πιο πολλοί αντιμετωπίζουν πρόβλημα επιβίωσης, με τις όποιες προσδοκίες να είχαν για το μέλλον να καταρρέουν ταχύτατα, τόσο θα μπαίνει ολοένα και πιο επιτακτικά το ερώτημα του πώς θα ανατραπεί η άρχουσα τάξη, και το πώς θα γίνει αυτό. Όσες πολιτικές δυνάμεις το κατανοήσουν αυτό, και μπορέσουν να δώσουν μια πειστική απάντηση, απλά θα ισοπεδώσουν τους αντιπάλους τους, διότι ο λαός θα πάει γρήγορα με αυτές και μόνο με αυτές.\nΑντίθετα, όσες πολιτικές δυνάμεις εξακολουθούν να προσπαθούν ιδεολογικά να "συμβιβάσουν τα ασυμβίβαστα", ή δεν έχουν την οργάνωση, τη συγκρότηση και το όραμα που απαιτείται, απλά θα εξοντωθούν (διότι στην πραγματικότητα δεν έχουν και πολλά να προσφέρουν στο λαό).\nΓια ακόμα μια φορά στην ιστορία, χωρίζονται τα στρατόπεδα - ο κόσμος δείχνει, όπως πάντα, ότι έχει διάθεση να πολεμήσει (δείτε τις μάχες στο Σύνταγμα, που προφανώς θα ενταθούν το επόμενο διάστημα, καθώς η στάση των κυβερνώντων απλά ρίχνει "λάδι στη φωτιά").\nΩστόσο, χωρίς οργάνωση, σχέδιο και όραμα, οι αγώνες αυτές δεν μπορούν να μας πάνε και τόσο μακρυά. Γι' αυτό και χρειάζονται αποφασισμένοι άνθρωποι, που έχουν να τα δώσουν αυτά στο λαϊκό κίνημα, και να τα παλέψουν "μέχρι τέλους", οργανώνοντας το λαό και προετοιμάζοντας τον να πάρει αυτός την εξουσία, απορρίπτοντας και πολεμώντας την εξουσία μιας μικρής ολιγαρχίας που αυτή τη στιγμή τον τραβάει έναν αιώνα πίσω στην απεγνωσμένη προσπάθεια της να συνεχίσει να ζει εις βάρος του.\n"Εδώ και καιρό όλοι καταρρέουν, κι εδώ και καιρό όλοι ξέρουν ότι δεν έχουν από πού να κρατηθούν. Η πεποίθησή μου για την επιτυχία αυτής της μυστικής προπαγάνδας οφείλεται στο ότι η Ρωσία είναι, κατά προτεραιότητα, ο τόπος εκείνος σε όλο τον κόσμο όπου μπορεί να συμβεί οτιδήποτε χωρίς να υπάρξει η ελάχιστη αντίσταση. Καταλαβαίνω πολύ καλά γιατί οι Ρώσοι που διαθέτουν κάποια περιουσία το έσκασαν για το εξωτερικό, και κάθε χρόνο γίνονται όλο και περισσότεροι. Είναι θέμα ενστίκτου, όταν το καράβι βυθίζεται, τα ποντίκια το σκάνε πρώτα. Η Αγία Ρωσία είναι μια χώρα άψυχη, εξαθλιωμένη και…επικίνδυνη, μια χώρα με ματαιόδοξους επαίτες στα ανώτατα στρώματά της και με την πλειοψηφία του πληθυσμού να ζει σε ετοιμόρροπα καλύβια. Θα χαρεί για οποιαδήποτε διέξοδο της προταθεί, φτάνει μόνο να της εξηγήσουν πώς να το κάνει."\n-Φ.Ντοστογιέφσκι, "Οι δαιμονισμένοι"\nΑναδημοσίευση απο το μπλογκ Βαθύ Κόκκινο\nΑναρτήθηκε από Ανοιχτή Συνέλευση Αλεξανδρούπολης στις 4:31 μ.μ.\nΚάλεσμα από τους Αγανακτισμένους της Χίου\nΣήμερα το μεσημέρι το κράτος για άλλη μια φορά έδειξε το πραγματικό του πρόσωπο, ψηφίζοντας ένα πλαίσιο νόμων, το οποίο είναι αντισυνταγματικό από την φύση του και στοχεύει με μαθηματική ακρίβεια στην εξαθλίωση αυτού του τόπου. Εμείς δηλώνοντας την αντίθεση μας στην πράξη αυτή, προβήκαμε στην κατάληψη του κτιρίου της δημαρχίας της Χίου.\nΣτις συνειδήσεις μας όπως και στις συνειδήσεις τόσων χιλιάδων συμπολιτών μας αυτό δεν μπόρεσε να γίνει δεκτό και να μείνουμε με σταυρωμένα τα χέρια. Εδώ και 35 μέρες δίνουμε το κοινωνικό και πολιτικό μας στίγμα στις πλατείες της χώρας με την άρνηση μας στις αντιλαϊκές αποφάσεις ενός ξεφτισμένου πολιτικού συστήματος, το οποίο έχει μετατραπεί σε ένα μηχανισμό κοινωνικού και οικονομικού ξεπουλήματος. Πλέον όμως, αυτό δεν είναι αρκετό, κανένας πολιτικός δεν ευαισθητοποιήθηκε τόσο όσο αρμόζει στο αξίωμά του, ούτε είδαμε καμία ουσιαστική αλλαγή από κάποιον φορέα. Θεωρήσαμε λοιπόν σκόπιμο πως η αντίδραση μας πρέπει να γίνει πιο ουσιαστική και μαζική μέχρι τελικά να δικαιωθούμε. Κάποιοι ίσως και να μας θέλανε κλεισμένους στις πλατείες με την ελπίδα ότι όλη αυτή η λαϊκή αγανάκτηση και κατακραυγή θα εκτονωθεί και αυτοί θα συνεχίσουν τον βιασμό της χώρας. Εμείς όμως, δεν θα τους κάνουμε την χάρη! Προχωράμε πιο συνειδητοποιημένοι και αποφασισμένοι από ποτέ στο επόμενο βήμα. Κάνουμε αισθητή την παρουσία μας με την κατάληψη αυτή και καλούμε όλους τους αγανακτισμένους σε όλες τις πόλεις να ενωθούν μαζί μας. Δεν θα παρακολουθούμε άπραγοι το ξεπούλημα και τον κοινωνικοπολιτικό κατήφορο της χώρας.\nΑναρτήθηκε από Ανοιχτή Συνέλευση Αλεξανδρούπολης στις 4:28 μ.μ.\nΦωτογραφίες από την Πορεία - Κατάληψη του Δημαρχείου 28/06/2011\nΜερικές φωτογραφίες από την χθεσινή πορεία - κατάληψη του Δημαρχείου. Σας περιμένουμε σήμερα όλους στο Πάρκο Ανεξαρτησίας για την ολοήμερη συναυλία διαμαρτυρίας.\nΟΛΟΗΜΕΡΗ ΣΥΝΑΥΛΙΑ ΔΙΑΜΑΡΤΥΡΙΑΣ\nΤΕΤΑΡΤΗ 29 ΙΟΥΝΙΟΥ ΟΛΟΗΜΕΡΗ ΣΥΝΑΥΛΙΑ ΔΙΑΜΑΡΤΥΡΙΑΣ\nΣΤΙΣ 11 ΤΟ ΠΡΩΙ ΣΤΟ ΠΑΡΚΟ ΑΝΕΞΑΡΤΗΣΙΑΣ\nΑναρτήθηκε από Ανοιχτή Συνέλευση Αλεξανδρούπολης στις 7:01 μ.μ.\nΤο πραγματικό δίλλημα είναι ένα “ Ή Αυτοί ή Εμείς”\nΤο τελευταίο διάστημα ο τόπος μας βιώνει μια εισβολή απο Δυνάμεις που θέλουν να επιβάλλουν μια ιδιότυπη Κατοχή, με διαφορετικό πρόσωπο απ' αυτό που γνώρισαν οι πατεράδες μας και οι παππούδες μας.\nΟι εταιρίες που κινούν την παγκόσμια οικονομία, μας ωθούν σε μια ελεγχόμενη πτώχευση. Θέλουν να πάρουν όσο γίνεται πια πολλά σε όσο πιο σύντομο χρονικό διάστημα.\nΌταν ψηφίστικε πέρσι το Μνημόνιο Νο 1, πολλοί από μας δεν είχαμε φανταστεί ποιά θα ήταν η συνέχεια. Η επιδρομή που έγινε στο εισόδημα των μισθωτών και των συνταξιούχων, οι στρατιές που πολλαπλασιάζονται με βήματα γοργά, είναι άνευ προηγουμένου. Ανοίγει σταδιακά και μεθοδευμένα ο δρόμος για την περαιτέρω υποβάθμιση στον τομέα της Παιδείας, της Υγείας, μέσω ιδιωτικοποιήσεων, αλλά και στην κουλτούρα μας, δίνοντας μας την ψευδαίσθηση της Ελεύθερης Επιλογής.\nΜας λένε ότι το Μνημόνιο Νο 1, δεν πέτυχε. Ήταν ελλειπές ή δεν εφαρμόστηκε σωστά. Μαγείρεψαν το Νέο Μνημόνιο με νέα ληστρικά μέτρα. Ο στόχος είναι καθαρός. Η Αφαίμαιξη και η Εξαθλίωση των μεσαίων και χαμηλότερων στρωμάτων. Το βράδυ της Παρασκευής, ο Πρωθυπουργός από τις Βρυξέλλες, μόνο που δεν έκλαψε μπροστά στις κάμερες, για να μας πείσει ότι δεν υπάρχει άλλος δρόμος. Σαμαράς και Καρατζαφέρης δεν συμφωνούν με το Μεσοπρόθεσμο, συμφώνησαν όμως να κατέβει στη Βουλή, με τη μορφή κατεπείγοντος, υπό την απειλή της μή καταβολής της 5ης δόσης.\nΗ Αριστερά κρατά στάση αναμονής. Περιμένει να ωριμάσουν οι συνθήκες για λαική Εξέγερση. Ας μη γελιόμαστε. Οι ηγεσίες των κομμάτων, χρεοκοπούν μαζί με τη χώρα μας. Τραβώντας το μονοπάτι που οδηγεί στο γκρεμό, συμπαρασύρουν και το λαό μας.\nΗ ψηφίζουμε το μεσοπρόθεσμο ή κηρύσσουμε παύση πληρωμών. Φτάνει πια στα Εκβιαστικά διλήμματα.\nΑπό το “Η τα τάνκς ή ο Καραμανλής” φτάσαμε στο “Η αλλάζουμε η Βουλιάζουμε”\nΜε το σύνθημα “Λεφτά Υπάρχουν” ήρθαν στην εξουσία για να μας πούν, ότι τελικά πρέπει να εξαθλιωθούμε.\nΤο πραγματικό δίλλημα είναι ένα “ ΉΑυτοί ή Εμείς”\nΠροσωπικές απόψεις ενός αγανακτισμένου\nΑναρτήθηκε από Ανοιχτή Συνέλευση Αλεξανδρούπολης στις 3:14 μ.μ.\nΕΣΧΑΤΗ ΠΡΟΔΟΣΙΑ ΓΙΑ ΤΟΥΣ ΒΟΥΛΕΥΤΕΣ ΠΟΥ ΘΑ ΨΗΦΙΣΟΥΝ ΤΟ ΜΝΗΜΟΝΙΟ ΝΟ 2\nΓνωρίζετε εξ άλλου από τη διεθνή εμπειρία, αλλά και από τις πολλές πλέον επισημάνσεις πνευματικών ανθρώπων, έγκριτων επιστημόνων, οικονομολόγων, νομικών, συνταγματολόγων, διεθνολόγων ότι στη χώρα μας υπάρχει εναλλακτική επιλογή, η οποία δεν καταδικάζει την ελληνική κοινωνία στην αποσύνθεση. Αυτή συνίσταται στην αμφισβήτηση και άρνηση της πληρωμής του χρέους - όπως έχει διαμορφωθεί σήμερα - διότι το μεγαλύτερο μέρος του είναι και μπορεί να αποδειχθεί μη νόμιμο, εφόσον πέραν της διασπάθισης των χρημάτων αυτών σε υπέρμετρες και υπερτιμολογημένες στρατιωτικές δαπάνες και λοιπούς εξοπλισμούς, δυσβάστακτους τόκους, φορολογικές απαλλαγές των υποκαταστημάτων πολυεθνικών επιχειρήσεων στη χώρα μας και πληθώρας άλλων σπαταλών, για την οποία την κύρια ευθύνη έχουν οι δανειστές τοκογλύφοι, οι οποίοι δια στόματος των επισήμων πολιτικών εκπροσώπων τους έχουν ομολογήσει ότι από καιρό γνώριζαν την κατάσταση, άρα όπως αποδεικνύεται, πέραν πάσης αμφιβολίας, σκοπίμως μας οδήγησαν μέχρις εδώ. Επομένως, παρόλο που για την εν λόγω κατάσταση την ηθική αυτουργία έχουν οι δανειστές-τοκογλύφοι, η ευθύνη για την έμπρακτη υλοποίησή της βαραίνει αποκλειστικά εσάς, διότι δίχως τη δική σας αδιαφορία να υπηρετήσετε με όλες σας τις δυνάμεις το ιερό αξίωμα που σας ανατέθηκε από τον ελληνικό λαό και να τον υπερασπίσετε μέχρις εσχάτων, η κατάσταση αυτή θα μπορούσε να αποτραπεί· συνεπώς σας θέτει υπόλογους απέναντι στο νόμο.\nΤώρα λοιπόν σε εφαρμογή και εξειδίκευση των απαιτήσεών τους, σας καλούν να ψηφίσετε νέα επαχθή μέτρα, ολοκληρωτικής λεηλασίας του εθνικού πλούτου - που αφορούν κυρίως τις εναπομένουσες δημόσιες επιχειρήσεις, την παροχή κοινωνικών αγαθών, τις υποδομές της χώρας - και νέο φαύλο κύκλο ατέρμονων περικοπών των εισοδημάτων της συντριπτικής πλειονότητας του ελληνικού λαού - με το κύριο βάρος στις πλάτες των πλέον αδύναμων - ώστε να επέλθει η απόλυτη εξαθλίωση και συντριβή του, η διάλυση του κράτους, της κοινωνίας και των οικονομικών δομών και κατάλυσης κάθε έννοιας δημοκρατίας, προς όφελος αποκλειστικά μιας δράκας διεθνών και εγχωρίων άνομων συμφερόντων, αρπαγής και λεηλασίας. Έχετε γνώση πως μετά από όλα αυτά θα σας παραπέμψουμε για εσχάτη προδοσία διότι έχετε παραβεί τον υπέρτατο νόμο που αποτελεί το Σύνταγμα, αλλά και το διεθνές δίκαιο που έχει δημιουργηθεί για την προστασία των λαών έναντι των διεθνών τοκογλύφων, αφού επιλέγετε να μας οδηγήσετε στον όλεθρο για την ολοσχερή ικανοποίηση των υπέρογκων απαιτήσεων των δανειστών - τοκογλύφων, δημιουργώντας πρωτοφανές διεθνές νομικό προηγούμενο. Θα είστε απολύτως υπεύθυνοι γι’ αυτήν σας την πράξη και υπόλογοι απέναντι στο νόμο εφόσον με την ενδεχόμενη θετική σας ψήφο σε τέτοια μέτρα θα βάλετε την ταφόπλακα στην ιστορία ενός κράτους που ξεκίνησε πριν 190 χρόνια με τις τεράστιες θυσίες των προγόνων μας για να αποτινάξουν την σκλαβιά και να μας οδηγήσουν στην ελευθερία.\nΤο παραπάνω κείμενο έχει ψηφιστεί από την Λ.Σ. της Πλατείας του Λευκού Πύργου και υπάρχει εκεί ήδη έντυπη φόρμα για την συγκέντρωση υπογραφών.\nΌποιος επιθυμεί να το ψηφίσει ηλεκτρονικά και ΕΠΩΝΥΜΑ μπορεί να το κάνει εδώ:\nΝΑ ΜΗ ΓΙΝΕΙ Ο ΔΗΜΟΣ ΜΑΣ ΤΟ ΟΡΓΑΝΟ ΕΦΑΡΜΟΓΗΣ ΤΩΝ ΜΝΗΜΟΝΙΩΝ\nΤον τελευταίο χρόνο ερχόμαστε αντιμέτωποι με μια χωρίς προηγούμενο επίθεση στα εργασιακά και κοινωνικά μας δικαιώματα, δικαιώματα που κατακτήθηκαν ύστερα απο δεκαετίες εργατικών και λαικών αγώνων. «Αιχμή του δόρατος» στην εφαρμογή των μέτρων που έχει ήδη επιβάλλει η τρόικα μέσω του Mνημονίου 1 και εκείνων που σκοπεύουν να επιβάλλουν το Μνημόνιο 2 (Μεσοπρόθεσμο πρόγραμμα), ο εφαρμοστικός νόμος και τα Μνημόνια 3, 4, ...,114 που πρόκειται να επακολουθήσουν είναι ο Καλλικρατικός δήμος.\nΜε την εφαρμογή του Καλλικράτη ένας μεγάλος αριθμός αρμοδιοτήτων, πολλοί απο τους οποίους αφορούν ευαίσθητους τομείς (π.χ. παιδεία, υγεία, κοινωνική προστασία) έχει μεταφερθεί στους δήμους χωρίς να τους έχουν δοθεί οι ανάλογοι πόροι ώστε να αντεπεξέλθουν. Αντίθετα οι επιχορηγήσεις των δήμων μειώθηκαν δραματικά.\nΤο κράτος προγραμματίζει «παύση πληρωμών» των κοινωνικών δαπανών και μεταφέρει τις ευθύνες του στους δήμους, που ασφυκτιούν οικονομικά.\nΤο μεσοπρόθεμο πρόγραμμα προβλέπει ότι μέχρι το 2015 τα έσοδα των δήμων θα αυξηθούν και οι ανελαστικές δαπάνες θα περικοπούν. Κι αυτό ενώ πρόκειται να μειωθούν ακόμη περισότερο οι επιχορηγήσεις του κράτους στην τοπική αυτοδιοίκηση.\nΑπό που θα αυξηθούν τα έσοδα αν όχι απο την αύξηση των δημοτικών τελών, των εσόδων απο τη στάθμευση, απο αυξήσεις των τροφείων των παιδικών σταθμών; Δηλαδή απο εμάς.\nΑπο που θα μειωθούν οι δαπάνες εαν δε μειωθεί η μισθοδοσία των υπαλλήλων και δεν περιοριστούν – μηδενιστούν οι προσλήψεις; Εάν δεν απολυθούν ή δε μπουν σε απλήρωτη εφεδρεία οι υπάλληλοι της τοπικής αυτοδιοίκησης (όπως διαφαίνεται από τα μνημόνια και τον εφαρμοστικό νόμο);.\nΑπό που θα μειωθούν οι δαπάνες αν όχι από την έλλειψη της συντήρησης των δρόμων, την υπολειτουργία ή το κλείσιμο παιδικών σταθμών, ΚΑΠΗ, των υπηρεσιών πρόνοιας, πολιτισμού και αθλητισμού;\nΤΙ ΘΑ ΚΑΝΕΙ Ο ΔΗΜΟΣ ΜΑΣ;\nΘα γίνει πειθήνιο όργανο των μνημονίων ή θα παλέψει, μαζί μας, για εμάς;\nΘα προσληφθούν υπάλληλοι στην καθαριότητα ή θα πεταχθούν οι συμβασιούχοι στο δρόμο και η Αλεξανδρούπολη θα γίνει σκουπιδότοπος;\nΔεσμεύεται ο δήμος, ότι θα υπερασπιστεί τις θέσεις εργασίας των εργαζομένων του, ότι δε θα τους περικόψει το χρόνο εργασίας - μισθό και δε θα τους θέσει σε εργασιακή εφεδρεία;\nΘα χαμηλώσει τα υψηλά δημοτικά τέλη ή θα αυξήσει την τοπική φορολογία και θα μας βάλει να ξαναπληρώσουμε αυτά που έχουμε ήδη πληρώσει στο κράτος, όπως διαφαίνεται απο το μεσοπρόθεσμο πρόγραμμα.\nΘα καταργήσει τα υψηλά τροφεία των παιδικών και βρεφονηπιακών σταθμων; Θα βοηθήσει τις οικογένειές μας;\nΘα καταργήσει τα δημοτικά τέλη για τους ανέργους και τους απολυμένους;\nΘα συνεχίσει να παρακολουθεί τους γονείς να πληρώνουν το πετρέλαιο για να μην παγώσουν τα παιδιά τους στην τάξη; Θα φροντίσει να ζεσταίνονται τα παιδιά μας;\nΘα καταργήσει την υποχρέωση των σχολείων, γηροκομείων κλπ να πληρώνουν δημοτικά τέλη;\nΘα κάνει υπόγειο παρκινγκ το πάρκο μας ή θα αναζητήσει περιφεριακούς δημόσιους χώρους για δημόσιο-δωρεάν πάρκινγκ;\nΘα προστατεύσει τους ελάχιστους εναπομείναντες δημόσιους χώρους ή θα τους παραχωρήσει για ιδιωτική εκμετάλευση;\nΘα ολοκληρώσει τα ημιτελή δημοτικά έργα;\nΘα αντισταθεί μέχρι το τέρμα στα χρυσωρυχεία που θα ρημάξουν τον τόπο και εμάς;\nΘα συγκρουστεί ο δήμος με τις επιταγές τη κυβέρνησης του μνημονίου ή ‘νίπτωντας τας χείρας’ θα συμβάλλει στο γκρέμισμα όσων με τόσο κόπο έχουμε κατακτήσει;\nΖΗΤΑΜΕ ΑΠΟ ΤΟ ΔΗΜΟ ΝΑ ΔΙΕΚΔΙΚΗΣΕΙ ΑΥΤΑ ΠΟΥ ΗΔΗ ΕΧΟΥΜΕ ΠΛΗΡΩΣΕΙ ΜΕ ΤΟΥΣ ΦΟΡΟΥΣ ΜΑΣ\nΖΗΤΑΜΕ ΑΠΟ ΤΟ ΔΗΜΟ ΝΑ ΠΡΟΣΤΑΤΕΨΕΙ ΤΟΥΣ ΕΡΓΑΖΟΜΕΝΟΥΣ ΤΟΥ\nΖΗΤΑΜΕ ΑΠΟ ΤΟ ΔΗΜΟ ΝΑ ΠΡΟΣΤΑΤΕΨΕΙ ΤΟΥΣ ΠΟΛΙΤΕΣ ΤΟΥ\nΖΗΤΑΜΕ ΑΠΟ ΤΟ ΔΗΜΟ ΝΑ ΠΑΛΕΨΕΙ ΜΑΖΙ ΜΑΣ, ΓΙΑ ΕΜΑΣ\nΕΜΕΙΣ ΠΑΝΤΩΣ ΔΗΛΩΝΟΥΜΕ ΠΩΣ ΔΕN ΕΙΜΑΣΤΕ ΠΛΕΟΝ ΔΙΑΤΕΘΕΙΜΕΝΟΙ ΝΑ ΠΑΡΑΜΕΝΟΥΜΕ ΘΕΑΤΕΣ ΣΕ ΠΟΛΙΤΙΚΕΣ ΠΕΡΙΚΟΠΗΣ ΚΟΙΝΩΝΙΚΩΝ ΠΑΡΟΧΩΝ, ΣΤΗ ΠΑΡΑΧΩΡΗΣΗ ΚΑΙ ΕΚΠΟΙΗΣΗ ΤΗΣ ΔΗΜΟΤΙΚΗΣ ΠΕΡΙΟΥΣΙΑΣ, ΚΑΙ ΤΗΝ ΠΕΡΑΙΤΕΡΩ ΕΠΙΒΑΡΥΝΣΗ ΤΩΝ ΗΔΗ ΔΟΚΙΜΑΖΟΜΕΝΩΝ ΑΠΟ ΤΗ ΚΡΙΣΗ ΠΟΛΙΤΩΝ ΚΑΙ ΕΡΓΑΖΟΜΕΝΩΝ ΤΟΥ ΔΗΜΟΥ ΜΑΣ.\nΗ ΔΗΜΟΤΙΚΗ ΑΡΧΗ ΑΣ ΕΠΙΛΕΞΕI: Ή ΘΑ ΜΑΣ ΕΧΕΙ ΔΙΠΛΑ ΤΗΣ Ή ΑΠΕΝΑΝΤΙ ΤΗΣ.\nΑναρτήθηκε από Ανοιχτή Συνέλευση Αλεξανδρούπολης στις 7:50 π.μ.\nΔράσεις Τρίτης 28 και Τετάρτης 29 Ιουνίου 2011\nΑναρτήθηκε από Ανοιχτή Συνέλευση Αλεξανδρούπολης στις 2:57 μ.μ.\nΑναρτήθηκε από Ανοιχτή Συνέλευση Αλεξανδρούπολης στις 2:55 μ.μ.\nΚΑΛΕΣΜΑ ΓΙΑ ΠΑΝΔΡΑΜΙΝΟ ΣΥΛΛΑΛΗΤΉΡΙΟ ΣΤΗΝ ΠΛΑΤΕΙΑ ΕΛΕΥΘΕΡΙΑΣ ΣΤΙΣ 8 Μ.Μ.\nΕδώ και 33 ημέρες οι “αγανακτισμένοι” πολίτες της Δράμας έχουμε κάνει την πλατεία Ελευθερίας τόπο συγκέντρωσης και διαμαρτυρίας, όπως έχουν κάνει συμπολίτες μας σε όλες τις πλατείες της χώρας, διεκδικώντας να πάρουμε και πάλι πίσω τις ζωές μας στα χέρια μας.\nΔιατρανώνουμε το ΟΧΙ στο μνημόνιο, από τη Δράμα η οποία εγκαταλήφθηκε εδώ και δεκαετίες στην υπανάπτυξη και τα χρόνια προβλήματα της θάφτηκαν κάτω από το μνημόνιο και τις πεντάμηνες συμβάσης απασχόλησης για μερικές εκατοντάδες συμπολιτών μας. Βιώνουμε καθημερινά, την απώλεια θέσεων εργασίας, το κλείσιμο καταστημάτων και μικρομεσαίων επιχειρήσεων, τις αυξήσεις σε βασικά είδη πρώτης ανάγκης. Δεν είμαστε διατεθειμένοι να χρεωκοπήσουμε ως κοινωνία.\nΤην Τετάρτη 29 Ιουνίου στις 8 το βράδυ συμμετέχουμε στο πανδραμινό συλλαλητήριο ενάντια στο μνημόνιο στην Πλατεία Ελευθερίας της Δράμας. Είμαστε στους δρόμους όπως και όλη η Ελλάδα εκείνη την κρίσιμη ώρα. Χωρίς κομματικές σημαίες, χωρίς αξιώματα και ιεραρχίες. Όλοι μαζί με ένα στόχο:\nΛαϊκή Συνέλευση Πλατείας Ελευθερίας Δράμας\nερωτήσεις σχετικά με τη θέση σας επί του σχεδίου ν...\nΨήφισμα Λαϊκής Συνέλευσης Πλατείας Ελευθερίας Δράμ...\nΠαζάρι Ανταλλαγής Αντικειμένων στην Πλατεία της Δρ...\nΠεριπολικά φρουρούν τα γραφεία των βουλευτών του Π...\nΦωτογραφίες από την Πορεία - Κατάληψη του Δημαρχεί...\nΤο πραγματικό δίλλημα είναι ένα “ Ή Αυτοί ή Εμείς”...\nΕΣΧΑΤΗ ΠΡΟΔΟΣΙΑ ΓΙΑ ΤΟΥΣ ΒΟΥΛΕΥΤΕΣ ΠΟΥ ΘΑ ΨΗΦΙΣΟΥΝ...\nΝΑ ΜΗ ΓΙΝΕΙ Ο ΔΗΜΟΣ ΜΑΣ ΤΟ ΟΡΓΑΝΟ ΕΦΑΡΜΟΓΗΣ ΤΩΝ ΜΝ...\nΚΑΛΕΣΜΑ ΓΙΑ ΠΑΝΔΡΑΜΙΝΟ ΣΥΛΛΑΛΗΤΉΡΙΟ ΣΤΗΝ ΠΛΑΤΕΙΑ ...


Ελεονώρα Μελέτη - Σταματίνα Τσιμτσιλή: Η άποψή τους για την αμήχανη στιγμή Μαλέσκου-Χαλκιά | Hello Magazine\nΤι δήλωσαν οι δύο παρουσιάστριες;\n28 ΔΕΚΕΜΒΡΙΟΥ 21 - 09:57\nΣτον καναπέ του “Love it” βρέθηκε το μεσημέρι της Δευτέρας 27/12/2021 ο Τάσος Χαλκιάς, όμως σημειώθηκε ένας μικρός διαπληκτισμός με την Ιωάννα Μαλέσκου, αφού ο ηθοποιός δεν ήταν σύμφωνος με τον χρόνο που βγήκε στον αέρα κι έτσι εκτυλίχθηκε ένας άβολος διάλογος μεταξύ τους.\nΤο εν λόγω τηλεοπτικό περιστατικό σχολιάστηκε τόσο από το “Mega Καλημέρα” όσο και από το “Happy Day”, με την Ελεονώρα Μελέτη να υπερασπίζεται την Ιωάννα Μαλέσκου, ενώ η Σταματίνα Τσιμτσιλή είχε άλλη άποψη.\nΗ παρουσιάστρια του Mega ανέφερε: «Την Ιωάννα τη βρήκα πολύ ετοιμόλογη και ψύχραιμη, και ευγενής. Δεν είδα να τον προσβάλλει. Δεν έχει το δικαίωμα η Ιωάννα Μαλέσκου να υπερασπιστεί τον εαυτό της; Οι καλεσμένοι έχουν το δικαίωμα να έχουν νευριάσει για το οτιδήποτε. Πρέπει όμως να αναλογιστούν ότι κάποια πράγματα μπορείς να περιμένεις να τελειώσει η εκπομπή για να τα πεις κατευθείαν στον άλλον, όπως έχει συμβεί πολλές φορές σε όλους μας που κάνουμε μια ζωντανή εκπομπή. Όταν γίνεται στον αέρα και ο άλλος θα πρέπει λιγάκι να τοποθετηθεί, να βάλει κι εκείνος τα όριά του, γιατί κι εκείνος εκτίθεται δημόσια».\nH Σταματίνα Τσιμτσιλή από τη μεριά της δήλωσε: «Θεωρώ ότι ξεκίνησε στραβά αυτή η συνύπαρξη λόγω της καθυστέρησης, κάτι για το οποίο δεν ευθύνεται αποκλειστικά η Ιωάννα, είναι μια συνολική διαχείριση που γίνεται και από το κοντρόλ. Αυτό σε καμία περίπτωση δεν σου επιτρέπει να εκθέσεις το κοντρόλ και να πεις φταίει ο αρχισυντάκτης, ο σκηνοθέτη, ο πελάτης. Ξεκίνησε στραβά αυτή η συνύπαρξη, αλλά πρέπει σαν παρουσιάστρια όταν βλέπεις ότι ο καλεσμένος σου έχει έναν εκνευρισμό που δικαιολογείται από την καθυστέρηση -δεν την προκάλεσες εσύ αλλά προκλήθηκε στην εκπομπή σου-, κάνε βρε παιδί μου κι εσύ λίγο πίσω. Ο κύριος Χαλκιάς δεν έχει δώσει δικαίωμα τόσα χρόνια στα πλατό. Η Ιωάννα παραήταν εύθικτη, έχασε και όποιο δίκιο μπορεί να είχε».\nΠΕΡΙΣΣΟΤΕΡΑ ΓΙΑ ΙΩΑΝΝΑ ΜΑΛΕΣΚΟΥ, ΕΛΕΟΝΩΡΑ ΜΕΛΕΤΗ, ΣΤΑΜΑΤΙΝΑ ΤΣΙΜΤΣΙΛΗ, ΤΑΣΟΣ ΧΑΛΚΙΑΣ\nΕλεονώρα Μελέτη: Στην παραλία με την Αλεξάνδρα της Ιωάννα Μαλέσκου: Η απάντηση στον Ουγγαρέζο που τη διόρθωσε όσον αφορά τα ελληνικά της Επέτειος για την Ελεονώρα Μελέτη και τον Θοδωρή Μαροσούλη – Το σχόλιό της είναι ό, τι καλύτερο Σταματίνα Τσιμτσιλή: Οι οικονομικές δυσκολίες και το μεγάλο απωθημένο της Έχετε δει την Ελεονώρα Μελέτη με «παραμορφωμένο» πρόσωπο;


COVID-19: Πρώτη αιτία θανάτου στις ΗΠΑ | Virus.com.gr\nΕμφύλιος φαρμακοποιών: Κόντρα του συλλόγου Αχαΐας με τον ΠΦΣ - 28 λεπτά ago\nHome Featured COVID-19: Πρώτη αιτία θανάτου στις ΗΠΑ\nΠρώτη αιτία θανάτου αποτελεί πλέον στις ΗΠΑ η λοίμωξη covid-19, σύμφωνα με μελέτη, που δημοσιεύτηκε στο ιατρικό περιοδικό JAMA, που εκδίδει ο Αμερικανικός Ιατρικός Σύλλογος.\nΤα ευρήματα της μελέτης συνοψίζουν οι γιατροί της Θεραπευτικής Κλινικής της Ιατρικής Σχολής του Εθνικού και Καποδιστριακού Πανεπιστημίου Αθηνών, Θεοδώρα Ψαλτοπούλου, Ιωάννης Ντάνασης, Πάνος Μαλανδράκης, Μαρία Γαβριατοπούλου και Θάνος Δημόπουλος (Πρύτανης ΕΚΠΑ):\nΜια χρήσιμη προσέγγιση για να αναλογιστούμε την επίπτωση της πανδημίας COVID-19 είναι να συγκρίνουμε με τις κυρίαρχες αιτίες θανάτου ανά ηλικιακή ομάδα υπό φυσιολογικές συνθήκες. Η συγκεκριμένη έρευνα συνέκρινε τους θανάτους λόγω COVID-19 κατά τη διάρκεια μεταξύ Μαρτίου και Οκτωβρίου 2020 με τους θανάτους κατά την ίδια χρονική περίοδο το 2018.\nΗ λοίμωξη COVID-19 ανήλθε στην 3η θέση των αιτιών θανάτου για τα άτομα ηλικίας 45 έως 84 ετών και η 2η συχνότερη αιτία θανάτου για τις ηλικίες των 85 ετών και άνω. Οι ενήλικες 45 ετών και μεγαλύτερο ήταν πιο πιθανό να καταλήξουν λόγω COVID-19 συγκριτικά με χρόνια νόσο του κατώτερου αναπνευστικού, τροχαία ατυχήματα, υπερδοσολογίες φαρμάκων, αυτοκτονίες ή ανθρωποκτονίες. Αντίθετα, για τα άτομα που είναι νεότερα από 45 ετών, άλλες αιτίες θανάτου όπως υπερδοσολογίες φαρμάκων, αυτοκτονίες, τροχαία ατυχήματα, κακοήθειες και ανθρωποκτονίες.\nΕιδικά για τους πιο ηλικιωμένους η απειλή από COVID-19 μπορεί να είναι ακόμα μεγαλύτερη. Από τον Οκτώβριο 2020 έως σήμερα υπολογίζεται ότι η θνητότητα έχει περαιτέρω αυξηθεί. Μεταξύ της 1ης Νοεμβρίου 2020 και της 13ης Δεκεμβρίου 2020 ο εβδομαδιαίος αριθμός των θανάτων που αποδίδονται στη λοίμωξη COVID-19 τριπλασιάστηκε από τους 826 στους 2430 θανάτους ημερησίως.\nΌπως συνέβη και την άνοιξη, η λοίμωξη COVID-19 έχει γίνει η μείζονα αιτία θανάτου στις ΗΠΑ. Για συγκριτικούς λόγους, ο ημερήσιος αριθμός θανάτων από καρδιαγγειακά νοσήματα και καρκίνο (που αποτελούν τις δύο κυριότερες αιτίες θανάτου για δεκαετίες, υπολογίζεται στους 1.700 και 1.600 θανάτους την ημέρα, αντίστοιχα.\nΕπιπρόσθετα, ο αριθμός των θανάτων λόγω COVID-19 υποεκτιμά τους πλεονάζοντες θανάτους που οφείλονται στην πανδημία. Η επιβάρυνση του υγειονομικού συστήματος λόγω της πανδημίας μεταφράζεται και σε μείωση των συνολικών δεικτών υγείας του γενικού πληθυσμού και υπολογίζεται ότι οι πλεονάζοντες θάνατοι μπορεί να ανέλθουν έως και στο 20% των καταγεγραμμένων θανάτων λόγω COVID-19. Παράλληλα, ο θάνατος λόγω COVID-19 είναι ιδιαίτερα σημαντικός όπως και με κάθε μεταδοτική νόσο γιατί συνεπάγεται αυξημένο κίνδυνο νόσησης και θανάτου και για τους ανθρώπους που αποτελούν στενές επαφές.\nΣυμπερασματικά, οι συγγραφείς καταλήγουν ότι η αποτυχία να ληφθούν έγκαιρα τα απαραίτητα μέτρα για την πρόληψη της ιογενούς μετάδοσης έχει καταστήσει τους πολίτες των ΗΠΑ ιδιαίτερα ευάλωτους στη λοίμωξη COVID-19. Αυτό έχει οδηγήσει στο να γίνει η COVID-19 ουσιαστικά η κυρίαρχη αιτία θανάτου στις ΗΠΑ, ειδικά για τις ηλικίες 35 ετών και άνω.\nΗ προοπτική για αποτελεσματικά και ασφαλή εμβόλια για το 2021 είναι γεγονός, ωστόσο η αποτελεσματικότητα σε συλλογικό επίπεδο δε θα γίνει εμφανής αρκετά σύντομα ώστε να αποφευχθεί μια καταστροφική αύξηση των νοσηλειών και των θανάτων που σχετίζονται με τη λοίμωξη COVID-19. Η ανάγκη όλος ο πληθυσμός να λαμβάνει μέτρα προστασίας όπως η χρήση μάσκας και η τήρηση σωματικής απομάκρυνσης παραμένει ακόμα απολύτως επίκαιρη.\nTags: COVID-19ΗΠΑΘάνος Δημόπουλοςθνητότητα


Ο Ντρεοσί που θέλει στον Παναθηναϊκό ο Μπόλονι δεν ήταν ποτέ...αθλητικός διευθυντής • Η Άποψη\nΟ Ντρεοσί που θέλει στον Παναθηναϊκό ο Μπόλονι δεν ήταν ποτέ…αθλητικός διευθυντής\nΑπό Μ. ΔK\t 10:37 - 24/11/2020\nΣτην Γαλλία αναδημοσιεύεται η είδηση του Αθηναϊκού Πρακτορείου Ειδήσεων, αλλά και άλλων ιστοσελίδων που την αναπαρήγαγαν για την πολύ πιθανή πρόσληψη του Πιερ Ντρεοσί στην θέση του αθλητικού διευθυντή στον Παναθηνα¨ϊκό.\nΣτο ρεπορτάζ της Equipe επισημαίνεται ότι ο Λάζλο Μπόλονι είχε συνεργαστεί στο παρελθόν με τον Ντρεοσί στην Ρεν και τον πρότεινε στον Γιάννη Αλαφούζο ο οποίος ενέκρινε την πρόσληψή του.\nΗ γαλλική εφημερίδα ωστόσο, αναφέρει ότι ο Ντρεοσί δεν έχει δουλέψει ποτέ ως αθλητικός διευθυντής (αλλά ως γενικός διευθυντής), ενώ είχε δουλέψει παλιότερα ως βοηθός προπονητή στις Κάνες (1994-96) και για ένα χρόνο (2006-07) στην Ρεν.\nΟ Ντρεοσί είναι γεννημένος το 1959, ενώ είναι η πρώτη φορά που φεύγει από την Γαλλία καθώς δεν έχει την παραμικρή εμπειρία από το εξωτερικό, ενώ είναι αμφίβολο αν έχει και γνώση παικτών, όπως συμβαίνει με όλους τους αθλητικούς διευθυντές των ομάδων.\nΉ απλά έρχεται στον Παναθηναϊκό επειδή ο Μπόλονι θέλει έναν δικό του άνθρωπο στ΄ αποδυτήρια.\nΑς δούμε τι γράφει η L Equipe για το θέμα:\n«Ο Pierre Dréossi, 61 ετών, θα γίνει ο νέος αθλητικός διευθυντής του Παναθηναϊκού, λίγο περισσότερο από ένα μήνα μετά την πρόσληψη ως προπονητής του Laszlo Bölöni, ο οποίος λειτούργησε σαν μεσάζοντες για την άφιξη του Γάλλου. Ο πρώην γενικός διευθυντής της LOSC και ο γενικός διευθυντής της Rennes και της Paris FC βθα βρίκσκεται στην ελληνική πρωτεύουσα σε λίγες ώρες για να συνεργαστεί με έναν από τους μεγάλους συλλόγους της Αθήνας, που είναι σήμερα σε δυσκολία στο πρωτάθλημα (μόλις 9ος με 9 πόντους , δέκα βαθμούς πίσω από τον Ολυμπιακό και τον Άρη). Στην καριέρα του, ο πρώην αμυντικός δεν έχει δουλέψει ποτέ ως αθλητικός διευθυντής ως τέτοιος και θα είναι η πρώτη του εμπειρία στο εξωτερικό.»


ANTI BED BUG - Έπιπλο Κεκελιάδης\nΠροϊόντα / Στρώμα Candia / ΠΡΟΣΤΑΤΕΥΤΙΚΑ / ANTI BED BUG\n90X200 TIMH 84€\n160X200 TIMH 138€\nΚοιμηθείτε στο περιβάλλον σας υγιεινά. Το προστατευτικό ANTI BED BUG προστατεύει από τη σκόνη και τα ακάρεα. Η ανάπτυξή των ακάρεων ευδοκιμεί σε υγρά και ζεστά μέρη και αποτελούν απειλή για την υγεία μας. Η CANDIA, καινοτόμος εταιρεία στην τεχνολογία του ύπνου, έχει αναπτύξει το ANTI BED BUG, που κρατά τους μικροοργανισμούς μακριά από το στρώμα. Παράλληλα, συμβάλλει στην καταπολέμηση τους, ενώ ταυτόχρονα λειτουργεί και σαν απωθητικό κουνουπιών. Τέλος η επεξεργασία του με FR (επιβραδυντικό φλόγας), το καθίστα ως ένα από τα ασφαλή και υγιεινά προστατευτικά στρωμάτων.\nΕνδιαφέρομαι για το προϊόν με τίτλο ANTI BED BUG.


ΖΩΙΚΗ ΠΑΡΑΓΩΓΗ: ΕΝΑ ΠΡΟΤΥΠΟ ΚΤΗΝΟΤΡΟΦΙΚΟ ΧΩΡΙΟ, ΜΕ ΣΥΝΕΤΑΙΡΙΣΤΙΚΗ ΣΦΡΑΓΙΔΑ\nΕΝΑ ΠΡΟΤΥΠΟ ΚΤΗΝΟΤΡΟΦΙΚΟ ΧΩΡΙΟ, ΜΕ ΣΥΝΕΤΑΙΡΙΣΤΙΚΗ ΣΦΡΑΓΙΔΑ\nΕκεί σύμφωνα τον πρόεδρο του Αγροτικού Συνεταιρισμού της περιοχής κ. Ευθύμιου Μακρή, τα αιγοπρόβατα και οι αγελάδες ελευθέρας βοσκής ξεπερνούν σε αριθμό τις 10.000...\nΠρόκειται, όπως εξηγεί με δηλώσεις του στο ΑΠΕ-ΜΠΕ, για τη μεγαλύτερη αναλογία κατοίκου με ζώα, πιθανόν σε πανελλήνιο επίπεδο.\nΤο χωριό Διάσελλο βρίσκεται 65 χλμ. βορειοανατολικά της πόλης των Τρικάλων, σε υψόμετρο 500 μ. και είναι ένα από τα 142 χωριά του Νομού.\nΤο όνομά του προέρχεται από τα πολλά σελώματα των αλόγων και των γαϊδουριών, μεταφορικά και από την επιβλητική θέση όπου είναι χτισμένο.\nΤο σημερινό όνομά του το πήρε το 1955, ενώ ως τότε ήταν γνωστό σαν "μπάνισα".\nΑπό το 1881 έως το 1912 ήταν ο ακριτικός σταθμός της τότε ελεύθερης Ελλάδας και το τελευταίο σπίτι-φυλάκιο του ελληνικού στρατού. Διακρίνονται ίχνη αρχαίου κάστρου κλασικής ελληνιστικής εποχής, σε ένα ύψωμα το οποίο απέβλεπε στον έλεγχο της διάβασης που δημιουργεί ο παραπόταμος του Σαρανταπόρου ποταμού.\nΑναρτήθηκε από ΖΩΟΤΕΧΝΗΣ ΤΕΧΝΟΛΟΓΟΣ ΓΕΩΠΟΝΙΑΣ στις 3:49 π.μ.


Parakalamoscity: Περιφέρεια Ηπείρου: Εγγραφές στο Μητρώο Συνταγογράφων Γεωργικών Φαρμάκων\n3.Συμπληρώνετε όλα τα πεδία της φόρμας «Αίτηση Υποψήφιου Συνταγογράφου Γεωργικών Φαρμάκων» καθώς όλα τα πεδία είναι υποχρεωτικά και στην συνέχεια πατάτε το εικονίδιο «Αποθήκευση».\n4.Συμπληρώνετε και υπογράφετε την επισυναπτόμενη υπεύθυνη δήλωση του άρθρου 8 του ν.1599/1986, και τη συμπληρωμένη δήλωση την αναπαράγετε σε ηλεκτρονική μορφή (σκανάρισμα), μόνο σε αρχείο pdf.\n5.Αναπαράγετε σε ηλεκτρονική μορφή (μόνο σε αρχείο pdf) τον βασικό τίτλο σπουδών που κατέχετε. Αν κατέχετε επιπλέον τίτλους σπουδών, σκανάρετε μόνο τον βασικό τίτλο σπουδών που εμπίπτει στις προϋποθέσεις της περίπτωσης β της παραγράφου 1 του άρθρου 35 του ν.4036/2012 (ΦΕΚ Α 8), όπως αντικαταστάθηκε με το άρθρο 44 παρ. 4 του ν.4235/2014 (ΦΕΚ Α 32).\n6.Μετά την ηλεκτρονική υποβολή της αίτησης για εγγραφή στο Μητρώο Συνταγογράφων Γεωργικών Φαρμάκων, η αίτηση είναι έτοιμη για εξέταση και έγκριση από τον αρμόδιο υπάλληλο της ΔΑΟΚ.


Τελευταία και... καταιδρωμένα έρχονται τελικά τα "Ρεκόρ Γκίνες" στο Mega ! - Tlife.gr\nΤελευταία και... καταιδρωμένα έρχονται τελικά τα "Ρεκόρ Γκίνες" στο Mega !\nΤι κι αν βρισκόμαστε πια κοντά στην... δύση της φετινής τηλεοπτικής χρονιάς; Τι κι αν μας χωρίζουν μόλις δύο μήνες πριν πέσει παραδοσιακά η αυλαία της σεζόν 2010-2011; Στο Mega μάλλον σκέφτηκαν πως... ποτέ δεν είναι αργά για πρεμιέρες και έτσι μία ανάσα πριν κατεβάσουν ρολά λόγω θέρους, είπαν να την κάνουν την ανατροπή και να πουν το "ναι" σε μία ανοιξιάτικη πρεμιέρα.\nΕτσι, απο εκεί που δεν το περίμενε πια κανείς ή μάλλον σχεδόν κανείς, να βγει φέτος στον αέρα το γνωστό σόου του καναλιού με τα "Ρεκόρ Γκίνες" - έχουμε φτάσει αισίως Μάιο, βλέπετε - οι Megaλικοί κάνουν την ανατροπή και όχι τον νέο κύκλο επεισοδίων των "Ρεκόρ Γκίνες" δεν τον βάζουν στο συρτάρι, ούτε τον κρατούν... κάβα για του χρόνου.\nΤο "Guinness World Records Show" θα κάνει το ντεμπούτο στους δέκτες μας την πρώτη εβδομάδα του Μαίου και συγκεκριμένα Πέμπτη στις 11.00 το βράδυ και όλοι εκεί στο κανάλι της Μεσογείων θέλουν να πιστεύουν, πως οι τηλεθεατές θα μείνουν και φέτος πιστοί στο εβδομαδιαίο τους ραντεβού με το... θέαμα και τα... παράξενα όλου του κόσμου.\nOι φετινοί οικοδεσπότες του σόου, είναι οι Λορέντζο Καριέρε, Γιώργος Λιανός και Κώστας Φραγκολιάς, οι οποίοι μας... υπόσχονται πως δεν θα πιστεύουμε στα μάτια μας με αυτά που θα μας παρουσιάσουν.\nΣτο «Guinness World Record Show» θα παρακολουθήσουμε απίστευτες ιστορίες και κατορθώματα ξεχωριστών ανθρώπων με ιδιαίτερες ικανότητες, που ταξίδεψαν από όλο τον κόσμο για να παρουσιάσουν το ρεκόρ τους ή να διεκδικήσουν μια θέση στο διάσημο βιβλίο ξεπερνώντας τον εαυτό τους.\nΕκτός από τα ρεκόρ, όμως, θα έχουμε την ευκαιρία να απολαύσουμε και μοναδικές βόλτες με ξεναγούς τους τρεις παρουσιαστές στη Ρώμη και να θαυμάσουμε τις ομορφιές και τα μνημεία της αιώνιας πόλης !


Χάρης Ρώμας: «Υπήρξα πολύ πετυχημένος γκόμενος» | trelosmaniatis\nΧάρης Ρώμας: «Υπήρξα πολύ πετυχημένος γκόμενος»\nΟ Χάρης Ρώμας μίλησε σε πρόσφατη συνέντευξή του για το αν υπήρξε επηρμένος, αν βρίσκονταν κοντά του άνθρωποι που είχαν μοναδικό τους στόχο να τους αποκαταστήσει επαγγελματικά και αν αλλάζει τον άνθρωπο ο έpωτας.\nΈχει υπάρξει επηρμένος; «Έχω υποπέσει σε αυτό το παράπτωμα. Όμως το κατάλαβα έγκαιρα. Τα λάθη που έκανα, τα πλήρωσα. Έχασα την μπάλα για λίγο», δήλωσε στο «Εγώ».\nΥπήρχαν άνθρωποι –ή και σχέσεις του– οι οποίοι βρίσκονταν κοντά του αποσκοπώντας στο να επωφεληθούν από τον ίδιο, όπως, για παράδειγμα, για να τους βάλει στο θέατρο; «Αυτό το απέφυγα. Ποτέ δεν θα άφηνα να συμβεί κάτι τέτοιο, γιατί θα με προσέβαλε ως άντρα – και εγώ ως άντρας υπήρξα πολύ πετυχημένος γκόμενος».\nΑλλάζει τον άνθρωπο ο έpωτας; Τι πιστεύει; «Εγώ άλλαξα. Τα τέσσερα τελευταία χρόνια που έχω μία μεγάλη σχέση, αισθάνθηκα ότι πρέπει να μείνω εκεί. Και επειδή βρέθηκε το έτερον ήμισυ, αλλά και γιατί ήμουν προετοιμασμένος ως άνθρωπος για να αποδεχτώ μια τέτοια δέσμευση. Έχω κάνει μεγάλες σχέσεις. Επειδή ήταν μεγάλοι έpωτες, είχαν επίπονο τέλος».\nΠερισσότερα: Χάρης Ρώμας: «Υπήρξα πολύ πετυχημένος γκόμενος» | E-Radio.gr Daily\nPrevious PostΓuμvό χτύπημα της Lindsay Lohan στο Instagram (pic)Next PostΠαράγοντες που επηρεάζουν τον γάμο σας και δεν το ξέρετε


Natassa' s Travels: H Aθήνα από την ματιά του επισκέπτη.\nPenny on 16 Οκτωβρίου 2007 - 8:29 μ.μ. είπε...\nΠολύ καλή η ιδέα σου. Για να σου πω την αλήθεια, έχω σκεφτεί και εγώ να αρχίσω να βλέπω την Αθήνα και λίγο σαν τουρίστας. Όχι μόνο για να ανεβάσω post, αλλά και για να τη γνωρίσω από την... άλλη πλευρά της. Τώρα, που θα βρω τον χρόνο να το κάνω ...;\nNatassa on 16 Οκτωβρίου 2007 - 8:41 μ.μ. είπε...\nεμένα μ αρέσει τρελά η Αθήνα, είναι η πιό ζωντανή πόλη της Ευρώπης και προσωπικά θα ήθελα πολύ να διαβάσω και τις δικές σας γνώμες για την Αθήνα.\nKitsosMitsos on 16 Οκτωβρίου 2007 - 10:08 μ.μ. είπε...\nΌμορφα τα ταξίδια έστω και βιβλιοφαγικά. Σε ξεναγούν σε διαφορετικά μονοπάτια του μυαλού που βγάζουν παντού και πουθενά. Ενδιαφέρουσα προσέγγιση, αν μη τι άλλο.\nνατασσάκι on 17 Οκτωβρίου 2007 - 7:37 π.μ. είπε...\nΗ Αθήνα είναι όμορφη πόλη, αν ξέρεις να την "δεις"\nΆλλα συχνά είναι ανυπόφορη, να ζεις σ' αυτήν - μην αρχίσω τη γκρίνια, πρωί-πρωί!\nΚαλημέρα νατάσσα μου :))\nκαλά ταξίδια - έστω..και "χάρτινα" !\noneiromageiremata on 17 Οκτωβρίου 2007 - 3:03 μ.μ. είπε...\nΕγώ την Αθήνα τη βλέπω μόνο σαν τουρίστας, σαν ευκαιρία να δω φίλους. Για να ζήσω εκεί, ούτε λόγος!\nwitch of daffodils on 17 Οκτωβρίου 2007 - 4:13 μ.μ. είπε...\nωραία ιδέα νατάσσα,ένα ταξίδι στην πόλη που ζούμε:))\ndeli, don't break our heart,\nCrazy Tourists on 18 Οκτωβρίου 2007 - 12:52 π.μ. είπε...\nΚαι κοίτα να δεις χτες που βολτάραμε στην Πατησίων λέω στο έτερον ήμισυ "Ρε συ καμιά φωτογραφία από την Αθήνα έχουμε??"...Τελικά μόνο από μια ανάβαση στην Ακρόπολη βρήκαμε, και αποφασίσαμε και μεις να αρχίσουμε να το παίξουμε και λίγο τουρσίτες στην πόλη μας! Όλα τα μεγάλα ταξιδιωτικά πνεύματα συναντώνται :P\nKitsosMitsos on 18 Οκτωβρίου 2007 - 2:16 μ.μ. είπε...\nΤουρίστες στην πόλη μας. Ένας τρόπος επιβίωσης και ψυχολογική μέθοδος για να αποφύγουμε να τρελαθούμε!\nCrazy Tourists on 19 Οκτωβρίου 2007 - 6:47 μ.μ. είπε...\nΕμένα πάλι που δε μου αρέσει η Αθήνα...\nΠάντως ο τρελοτουρίστας μου έχει δίκιο! Θα αρχίσουμε να κουβαλάμε φωτογραφική μαζί μας! Μπορεί στο τέλος να τη συμπαθήσω κιόλας!\nΥΓ. Άλλο ήθελα να σχολιάσω άλλο σχολίασα τελικά!! Ωραίο βιβλιαράκι!!\nΣοφία on 20 Οκτωβρίου 2007 - 3:11 μ.μ. είπε...\nΠολύ ωραία ιδέα. Σκεφτόμουν κι εγώ να φτιάξω ένα ποστ αποκλειστικά με φωτογραφίες που τράβηξαν οι φιλενάδες μου όταν ήρθαμε για μίνι-διακοπές στην Αθήνα πριν 2 χρόνια.\nΠροσωπικά η Αθήνα μου αρέσει πάρα πολύ, ειδικά μετά τη δύση του ήλιου!\nJuanita La Quejica on 20 Οκτωβρίου 2007 - 11:56 μ.μ. είπε...\nΣυμφωνώ ότι η Αθήνα είναι από τις πιο ζωντανές πόλεις στην Ευρώπη, επί 24ωρου βάσεως.\nΤαυτόχρονα η πιο άσχημη, η πιο βρώμικη, η πιο μολυσμένη, η λιγότερο πράσινη, με τον περισσότερο θόρυβοη λιγότερη φιλική στον πολίτη και κυρίως στον μόνιμο κάτοικο.\nΑν είχα την δυνατότητα (όταν προσπαθήσαμε το επαγγελματικό στάθηκε αξεπέραστο εμπόδιο), θα είχα φύγει ρίχνοντας μαύρη πέτρα πίσω μου πολλά χρόνια πριν. Τόση ασχήμια, δεν την αντέχω, μου χαλά την καθημερινότητά μου.\nJuanita La Quejica on 20 Οκτωβρίου 2007 - 11:57 μ.μ. είπε...\nΜαγευτικά τα κάστρα του Λίγηρα;\nΠολύ ενδιαφέρον φαίνεται το βιβλίο, καλή ανάγνωση, καλό "ταξίδεμα".\nΗλιογράφος on 22 Οκτωβρίου 2007 - 11:46 π.μ. είπε...\nΦωτογραφικά βιβλία........η αδυναμία μου :)\nNatassa on 22 Οκτωβρίου 2007 - 7:40 μ.μ. είπε...\n... υπέροχα ...και με κείμενα μαζί.


Με απρόοπτα τα εγκαίνια του ΚΕΜΕ στην πανεπιστημιούπολη Γάλλου\nTuesday, 9 May 2017 16:06\nΑπό την έντονη διαμαρτυρία μιας ομάδας φοιτητών του πανεπιστημίου Κρήτης, σημαδεύτηκε η τελετή των εγκαινίων του κέντρου ερευνών και μελετών που έγινε χθες το απόγευμα στην πανεπιστημιούπολη Γάλλου στο Ρέθυμνο.\nΟι φοιτητές εξέφρασαν με συνθήματα την αγανάκτησή τους για τα προβλήματα σίτισης και στέγασης που αντιμετωπίζουν, ενώ άμεση ήταν απάντηση του πρύτανη του πανεπιστημίου, Οδυσσέα Ζώρα.\nΣτο μεταξύ μετά την διαμαρτυρία, οι εκπρόσωποι των τοπικών αρχών προχώρησαν στα εγκαίνια του ΚΕΜΕ, που, όπως είπαν, θα συμβάλει στην ακαδημαϊκή εξέλιξη και την αξιοποίηση των νέων επιστημόνων.\nΕπεισοδιακά ήταν τα εγκαίνια του κέντρου ερευνών και μελετών του πανεπιστημίου Κρήτης στο Ρέθυμνο, καθώς φοιτητές της φιλοσοφικής σχολής, διαμαρτυρήθηκαν έντονα για τις συνθήκες κάτω από τις οποίες φοιτούν στο πανεπιστημιακό ίδρυμα, δίδοντας έμφαση στα προβλήματα στέγασης και σίτισης.\nΛίγο νωρίτερα, την κορδέλα του νέου κέντρου έκοψαν ο περιφερειάρχης Κρήτης και ο πρύτανης του ιδρύματος, παραδίδοντας και επίσημα στην κοινότητα, το κέντρο ερευνών και μελετών που θα δώσει ώθηση στην ακαδημαϊκή έρευνα και μελέτη.\nΤο ΚΕΜΕ θα προσελκύσει ερευνητές, ενώ παράλληλα θα «συγκρατήσει» και τις μεταναστευτικές τάσεις του επιστημονικού δυναμικού της Κρήτης, καθώς αποτελεί αυτόνομη, ενιαία, διεπιστημονική ερευνητική μονάδα, εποπτευόμενη από την σύγκλητο με στόχο να προάγει την έρευνα στις ανθρωπιστικές, τις κοινωνικές και τις επιστήμες της αγωγής, ενώ θα εκπονεί μελέτες και για λογαριασμό τρίτων.\nΤα εγκαίνια έγιναν χθες το απόγευμα, ενώ το παρών έδωσαν δεκάδες εκπρόσωποι αρχών και φορέων του νομού. Ωστόσο, ιδιαίτερα συγκινημένος εμφανίστηκε ο άνθρωπος που οραματίστηκε το κέντρο αυτό και που δεν είναι άλλος πέρα από τον πρώην αντιπρύτανη, Μιχάλη Δαμανάκη.\nΤο κτήριο του ΚΕΜΕ βρίσκεται ακριβώς απέναντι από την είσοδο της πανεπιστημιούπολης του Γάλλου και καλύπτει τρεις χιλιάδες τετραγωνικά μέτρα. Στεγάζει 24 ερευνητικά εργαστήρια και σήμερα σε αυτό εκπονούνται τουλάχιστον 15 προγράμματα.


Γ. Αυλωνίτης & P. Economides μιλούν για Marketing & Branding. Τι δεν καταλαβαίνουν οι επιχειρήσεις - Featured | Insurancedaily.gr\nΧθες, στις 10/12, η Ελληνική Ακαδημία Marketing γιόρτασε 20 χρόνια παρουσίας και προσφοράς στην ελληνική οικονομία & κοινωνία.\nΑκαδημαϊκοί, στελέχη επιχειρήσεων & marketeers παρευρέθηκαν στο επετειακό συμπόσιο της ακαδημίας το οποίο τελούσε υπό την αιγίδα του Υπουργείου Οικονομίας & Ανάπτυξης και είχε τίτλο “Ο Στρατηγικός Ρόλος του Μάρκετινγκ στο Made in Greece”.\nΧορηγοί της εκδήλωσης, ελληνικές επιχειρήσεις των οποίων τα στελέχη τους συμμετείχαν σε δύο θεματικές ενότητες – panel discussions – σε θέματα όπως το branding και η εξωστρέφεια business to business & business to consumer.\nΗ Ασφαλιστική Αγορά για άλλη μια φορά έλαμψε διά της απουσίας της καθώς καμία Ελληνική Ασφαλιστική Εταιρεία δεν συμμετείχε στις εργασίες του Συνεδρίου.\nΤην εκδήλωση άνοιξε με τον χαιρετισμό του ο πρόεδρος της Ακαδημίας και Ομότιμος Καθηγητής Οικονομικού Πανεπιστημίου Αθηνών κ. Γεώργιος Αυλωνίτης ο οποίος υπενθύμισε στον κόσμο ότι ενώ πολλοί μιλούν για marketing λίγοι μπορούν να απαντήσουν στην ερώτηση – Τι είναι το Marketing. Ως κοινωνία, συνέχισε ο Καθηγητής, επιμένουμε να ασχολούμαστε με επικοινωνιακά τεχνάσματα και marketing tricks αντί να κοιτάμε πιο ολιστικά τη σημασία τους εφαρμόζοντας σωστές τεχνικές και στρατηγικές marketing. Αντιμετώπιση που ο κ. Αυλωνίτης αποδίδει στη λανθασμένη σύνδεση που κάνουν πολλοί επιχειρηματίες και “marketing experts” μεταξύ κέρδους & marketing, όπως επίσης και στην ευρύτερη άγνοια και ημιμάθεια που επικρατεί σε αυτό τον τομέα. Ο κ. Αυλωνίτης έκλεισε την τοποθέτησή του εκφράζοντας την ανησυχία του για το γεγονός ότι σε μια ανεπτυγμένη χώρα όπως η Ελλάδα δεν είναι δυνατόν να υπάρχει μόνο ένα τμήμα marketing στη χώρα σε επίπεδο ανώτατο πανεπιστημίου.\nΣτη συνέχεια το λόγο πήρε ο γνωστός brand strategist, Peter Economides, ο οποίος μίλησε για τη σημασία των brands και της βαρύτητας που φέρουν όπως και για το συνεχές μεταβαλλόμενο περιβάλλον στο οποίο ζούμε και πρέπει να προσαρμοζόμαστε. Ο κ. Economides μίλησε για την 4η βιομηχανική επανάσταση. Μια εξέλιξη που ενώνει τρεις διαφορετικούς κόσμους. Τη φυσική πραγματικότητα, με την ψηφιακή και τη βιολογική. The tech fusion όπως την αποκάλεσε που συνδυάζει εικονική πραγματικότητα, τεχνητή νοημοσύνη & επαυξημένη πραγματικότητα σε wearables και φορητές συσκευές.\nΤεχνολογία η οποία ακολουθεί και συνδέεται με την καινοτομία η οποία όμως πολύ συχνά συναντά ένα από τα βασικότερα εμπόδιά της που δεν είναι άλλο από την κουλτούρα της κοινωνίας. Την κουλτούρα που απωθεί οτιδήποτε το διαφορετικό, οτιδήποτε το μη συνηθισμένο. Η καινοτομία ενοχλεί αυτή την πραγματικότητα και την αναπροσαρμόζει σε νέα δεδομένα. Η ικανότητα όχι να σκέφτεται κάποιος – out of the box – αλλά out of the market that he/she is working for. Ο κ. Economides έκλεισε την ομιλία του με quoting τη φράση που είχε πει κάποτε ο CEO της General Electric, Jack Welch, ότι CEO δεν σημαίνει Chief Executive Officer αλλά Chief Run Officer ή Chief Fun Officer, όπως επίσης και με τη φράση του Αριστοτέλη σχετικά με την επικοινωνία και τη διαβούλευση, ethos, pathos, logos.


Θαν. Γιαννακόπουλος: ΦΑΚΕΣ Ή ΦΑΣΟΛΙΑ ….ΣΤΙΣ ΕΚΛΟΓΕΣ ΤΗΣ ΠΑΛΗΑΣ ΕΠΟΧΗΣ\nΟ τόπος μας (παραδόσεις - έθιμα):\nΦΑΚΕΣ Ή ΦΑΣΟΛΙΑ ….ΣΤΙΣ ΕΚΛΟΓΕΣ ΤΗΣ ΠΑΛΗΑΣ ΕΠΟΧΗΣ\nΠάνε πολλά χρόνια, ίσως και πάνω από 100 χρόνια, από τότε που οι άνδρες από όλα τα χωριά του δήμου Ευρυτάνων (παλιότερα Καλλιοδρομητών) ήταν υποχρεωμένοι στις εκλογές βουλευτικές ή δημοτικές να πηγαίνουν και να ψηφίζουν στην έδρα του Δήμου που ανέκαθεν ήταν πρωτεύουσα του Δήμου. Είναι επίσης γνωστό ότι εκείνα τα χρόνια δικαίωμα ψήφου είχαν μόνο οι άνδρες. Κέντρο εκλογικό, υπήρχε μετά το 1850 μόνο στο Κρίκελλο, πρωτεύουσα του δήμου Καλλιδρομητών στην αρχή (γύρω του 1836) και κατόπιν του δήμου Ευρυτάνων και μάλιστα στην τότε (μικρή) εκκλησία Αγίου Νικολάου. Νωρίτερα υπήρχε, ως έδρα εκλογικού κέντρου, (λόγω της οικογένειας των Γιολδασαίων), στα Σέλιτσα (Καστανούλα).\nΔύσκολη, η μετάβαση με τους τότε βατούς δρόμους που περνούσαν τον Κρικελλοπόταμο και πολλούς παραποτάμους, χωρίς γέφυρες, και οι περισσότεροι πεζοί, γιατί δεν υπήρχαν και ζώα φορτίου. Φορτωμένοι με τον τροβά με την μποπότα και λίγη πρέντζα ή τυρί και λαχανόπιτα, η μπαπανάτσα κτλ. Και όταν φθάνανε στο εκλογικό κέντρο μετά την ψήφο τους υπήρχαν οι κομματάρχες που φρόντιζαν, ο καθένας με καζάνι φακές ή φασόλια ο άλλος, για να τους προσφέρουν μια κουταλιά στο «σαγάνι». Ο καθένας, ανάλογα με την παράταξη, λάμβανε το ένα ή το άλλο φαγητό. Υπήρχαν όμως και μερικοί που έπαιρναν και από τα δύο καζάνια. Πρέπει να σημειωθεί ότι τα χωριά του Κρικελλοπόταμου επικοινωνούσαν με δρόμους ή μονοπάτια, κατάλληλα μόνο για ημιονηγούς, με αποτέλεσμα αυτά τα χωριά σπάνια προεκλογικά να τα επισκέπτονταν οι υποψήφιοι και οι βουλευτές. Ο πρώτος υποψήφιος που επισκέφθηκε π.χ. τα Ψιανά ήταν ο μακαρίτης Παύλος Μπακογιάννης, ένα χρόνο πριν την δολοφονία του. Ο πρώτος δρόμος που έγινε, παραποτάμιος, ήταν στη 10ετία του 1970 από την ΔΕΗ, που τότε έκανε απαλλοτριώσεις χωραφιών για να περάσει ο δρόμος και διαδίδονταν ότι ο Κρικελλοπόταμος θα «πήγαινε» να ξεδιψάσει την Αθήνα. Μάλιστα κοντά στα Ψανά, παραποτάμια έγιναν γεωλογικές μελέτες και δεν γνωρίζουμε αν κάποτε στο μέλλον η διάδοση αυτή θα γίνει πραγματικότητα… Μετά το «δρόμο» αυτό, οι τοπικοί σύλλογοι άρχισαν να φτιάχνουν χωματόδρομους προς Ρωσκά, Ψιανά, Λακώμματα Καλιακούδας, Αετόβρυση, Ανιάδας, Δολιανά, Ρωσκά, Τέρνο, και τελευταία η διασύνδεση με την Αιτωλία από Κόνισκα, Κοσίνα, και Προυσσό. Σήμερα οι χωματόδρομοι επιτρέπουν την κάποια επικοινωνία «καιρού επιτρέποντος». Έγιναν ημερίδες τα τελευταία χρόνια για την αξιοποίηση του Πανταβρέχει στα Ψιανά, στη Ρωσκά και στα χωριά βουλευτές, νομάρχες και λοιποί επίσημοι. Ημερίδες έγιναν, αλλά έργα μηδέν…\nΑλλά ας γυρίσουμε στην προσφορά των υποψηφίων την ημέρα των εκλογών φασόλια ή φακές. Ήταν η εξαγορά; Ασφαλώς όχι. Οι κάτοικοι τότε είχαν αιτήματα που σταματούσαν στο πρόεδρο της κοινότητας για βατούς δρόμους, που όμως γινόταν με την προσωπική εργασία που ήταν υποχρεωτική για την κάθε οικογένεια. Άλλο αίτημα που πολλές φορές έφτανε και στο νομάρχη ή τον υποψήφιο ήταν το αίτημα για το Σχολείο του χωριού. Και αυτό πολλές φορές το έλυναν οι ίδιοι κάτοικοι πληρώνοντας νομαρχιακούς δασκάλους, και τα “σχολαρούδια” κουβαλούσαν μέσα στο μονοπάτι του χιονιού, με τα γουρνοτσάρουχα, από ένα ξύλο για τη θερμάστρα του σχολείου. Όμως υπήρχε και υγεία των κατοίκων. Αυτή ήταν στα χέρια των πρακτικών του χωριού και σε ένα γιατρό του Κρίκελλου. Πολλές φορές, οι πρακτικοί οδηγούσαν στο θάνατο. Για παράδειγμα, μια ηλικιωμένη στα Σέλιτσα παρουσίασε κωλικό. Τότε η διάγνωση ήταν ότι στρίφτηκε το έντερο. Ο πρακτικός πήρε ένα καλάμι και άρχισε να φουσκώνει την άρρωστη την οποία άλλοι κυλούσαν δεξιά –αριστερά, μετά από λίγο η ασθενής απεβίωσε. Άλλο περιστατικό συνέβη στα Ψιανά. Νεαρός κτηνοτρόφος κάτω των 20 ετών, παραπονέθηκε ότι πονούσε η κοιλιά του. Τότε άρχισαν να του βάζουν ζεστά. Κάποια στιγμή αποφάσισαν με το μοναδικό ζώο του χωριού, να τον πάνε στο γιατρό στο Κρίκελλο. Στο δρόμο το παιδί απεβίωσε γιατί έσπασε, όπως ομολογούσαν, από σκωληκοειδίτιδα. Τότε, τα βουνά ήταν γεμάτα ζώα και τα σφυρίγματα των τσοπάνηδων συντρόφευαν τον κάθε περαστικό. Υπήρχαν σπίτια ανοικτά, καθώς δεν υπήρχαν εστιατόρια στο δρόμο για μια χαψιά ψωμί στο διαβάτη. Σήμερα δεν υπάρχουν όλα αυτά τα άγρια και τα ήμερα του βουνού και του λόγγου. Τα γραίκια χορταριάσανε και τα χωριά ρημάξανε. Η ζωή των χωριών ήταν δεμένη με την κτηνοτροφία. Έσβησε η κτηνοτροφία μετά τον εμφύλιο. Τα προϊόντα που παράγονται δεν μυρίζουν θυμάρι και ρίγανη. ’Ο,τι παράγεται, παράγεται στα ξένα, από ζώα που το περισσότερο καιρό είναι κλεισμένα και διατρέφονται με τροφές που παράγονται επίσης στα ξένα και αγοράζονται από τους βλαχοποιμένες των χωριών μας.\nΘαν. Γιαννακόπουλος: Kτηνοτροφικά προϊόντα της Ορεινής Ρούμελης...


Η ελληνική γαλακτοβιομηχανία που δεν καταλαβαίνει από κρίση\nΔευτέρα, 10 Ιούλιος 2017 10:27\nΗ ελληνική αγορά των γαλακτοκομικών προϊόντων υποφέρει. Η αιφνίδια συρρίκνωση που παρατηρήθηκε τους πρώτους μήνες του 2017 και απ' ό,τι φαίνεται συνεχίζεται - έστω και αν παρουσιάζει μάλλον τάσεις σταθεροποίησης - διαμορφώνει ένα περιβάλλον κάθε άλλο παρά ευνοϊκό για την ανάπτυξη των εταιρειών του κλάδου.\n«Η ανάπτυξη έρχεται από το εξωτερικό» τονίζει μιλώντας προς «Το Βήμα» ο πρόεδρος του ομίλου Τυράς κ. Δημήτρης Σαράντης, για αυτόν τον λόγο και η έμφαση του ομίλου είναι οι ευρωπαϊκές αγορές, όπου το success story του ελληνικού στραγγιστού γιαουρτιού συνεχίζεται.\n«Κάνοντας σωστά τη δουλειά μας μπορούμε να κερδίσουμε πωλήσεις» συνεχίζει ο ίδιος. Πράγματι στη διάρκεια του 2017 οι προβλέψεις του ομίλου είναι πως οι πωλήσεις του εξωτερικού - περιλαμβάνονται οι εξαγωγές από την Ελλάδα και οι πωλήσεις των εργοστασίων του ομίλου στη Ρουμανία και στη Βουλγαρία - θα ανέλθουν στα 150 εκατ. ευρώ, σημειώνοντας αύξηση πάνω από 50% έναντι του 2015.\nΜάλιστα οι καθαρές εξαγωγές, αυτές δηλαδή που γίνονται από τα τρία ελληνικά εργοστάσια του ομίλου, αναμένεται να ανέλθουν στα 80 εκατ. ευρώ.\nΗ στρατηγική του ομίλου, όπως εξηγεί ο κ. Σαράντης, συνίσταται σε μια προσπάθεια «συντήρησης» των μεριδίων του ομίλου στην ελληνική αγορά όσο αυτή διανύει τη δύσκολη φάση της και υψηλούς ρυθμούς ανάπτυξης στις ευρωπαϊκές αγορές, εκμεταλλευόμενος τη συγκυρία τόσο στο γιαούρτι όσο και στη φέτα.\nΑξίζει να σημειωθεί ότι το 95% των εξαγωγών αφορά στα δύο αυτά προϊόντα. Αναφορικά με την ελληνική αγορά του γάλακτος εφέτος ο ίδιος σημειώνει πως από τον Μάιο εμφανίζονται μικρές τάσεις ανάκαμψης ή μάλλον σταθεροποίησης. Το πρόσημο βεβαίως παραμένει αρνητικό και εκτιμάται ότι η πτώση στο εξάμηνο κινείται περί το 5%.\nΕπίσης το γεγονός της πτώχευσης της Μαρινόπουλος ΑΕ πέρυσι είχε επιπτώσεις σε όλη την αγορά και αποτυπώνεται στα αποτελέσματα του 2016. Ετσι λοιπόν πέρυσι οι συνολικές πωλήσεις του ομίλου ανήλθαν στα 304 εκατ. ευρώ έναντι 302 εκατ. ευρώ το 2015 και τα κέρδη του από 15 εκατ. ευρώ πρόπερσι έπεσαν στα 7,5 εκατ. ευρώ πέρυσι.\nΤο 2016 ο όμιλος πέρασε με βραχεία κεφαλή στη δεύτερη θέση του κλάδου - την πρώτη τη διατηρεί ως αδιαμφισβήτητος ηγέτης ο όμιλος ΦΑΓΕ της οικογένειας Φιλίππου. Ωστόσο εφέτος φαίνεται πως θα είναι μια σημαντική χρονιά για τον όμιλο των αδελφών Δημήτρη και Μιχάλη Σαράντη. Σύμφωνα με τις προβλέψεις, οι οποίες ως τώρα επιβεβαιώνονται, οι πωλήσεις των συνολικά πέντε εργοστασίων του ομίλου πρόκειται να διαμορφωθούν στα 340 εκατ. ευρώ και τα κέρδη θα επανέλθουν στα επίπεδα του 2015, δηλαδή στα 15 εκατ. ευρώ. Είναι προφανές ότι υπάρχει πίεση στην κερδοφορία προκειμένου να αυξηθούν οι πωλήσεις.\nΑξίζει να σημειωθεί ότι οι «πωλήσεις εξωτερικού», όπως τις καταγράφει η διοίκηση του ομίλου, εφέτος αναμένεται να διαμορφωθούν στα 150 εκατ. ευρώ έναντι 118 εκατ. ευρώ το 2016 και 96 εκατ. ευρώ το 2015. Ιδιαίτερη σημασία έχει η περίπτωση της Ρουμανίας όπου οι πωλήσεις της εταιρείας FLB ανέρχονται στα 55 εκατ. ευρώ και είναι πλέον ένας από τους ισχυρούς παίκτες της τοπικής αγοράς - οι πωλήσεις βουλγαρικής εταιρείας του ομίλου ανέρχονται στα 15 εκατ. ευρώ.\nΟπως αναφέρει ο κ. Σαράντης την τριετία 2014-2016 οι συνολικές επενδύσεις του ομίλου ανήλθαν στα 65 εκατ. ευρώ, από τα οποία τα 25 εκατ. ευρώ ήταν η αξία των επενδύσεων του 2016 και προβλέπονται άλλα 25 εκατ. ευρώ στη διάρκεια του 2017. Ο πρόεδρος του ομίλου τονίζει χαρακτηριστικά ότι «εξοπλίζουμε τα εργοστάσιά μας με τον καλύτερο μηχανολογικό εξοπλισμό που υπάρχει διεθνώς». Επίσης έχει ενδιαφέρον το γεγονός ότι τα τρία εργοστάσια στην Ελλάδα απασχολούν 728 εργαζομένους έναντι 626 εργαζομένων το 2015 και στα δύο εργοστάσια στη Βουλγαρία και τη Ρουμανία απασχολούνται 531 εργαζόμενοι έναντι 481 εργαζομένων που απασχολούσαν το 2015.\nΚαταδίκη για την Αθηναϊκή Ζυθοποιϊα για αθέμιτο ανταγωνισμό στην Ελλάδα\nΝέο χαράτσι σε όσους κατέχουν, νοικιάζουν, μεταβιβάζουν ή πωλούν κάποιο κτήριο


ΑΠΟΛΥΤΟΣ άρχοντας: Πήρε το πέμπτο χρυσό και έγραψε ιστορία ο Πετρούνιας στη Βασιλεία! – FOTIS NEWS MATCH\nΑΠΟΛΥΤΟΣ άρχοντας: Πήρε το πέμπτο χρυσό και έγραψε ιστορία ο Πετρούνιας στη Βασιλεία!\nΙωνικός: Διάταση η διάγνωση για Πλατέλλα – Φουλάρει για Λεβαδειακό


Beauty Tips CY: Kαλύτερα και χειρότερα προϊόντα/καλλυντικά περιποιήσης που έχω δοκιμάσει το φθινόπωρο 2013\nΓια ευνόητους λόγους, κάθε σεζον αλλάζω την ρουτινά ομορφιάς μου ως επί τω πλείστον δοκιμάζοντας καινούρια καλλυντικά αλλά έχωντας και 2-3 σταθερές επιλογές που με άφησαν ευχαριστημένη προηγουμένως.\nΤα παρακάτω καλλυντικά τα έχω δοκιμάσει την περίοδο Σεμπτεμβρίου-Νοεμβρίου και είτε με ενθουσιάσαν είτε με απαγοήτευσαν, γι'αυτό και θεωρώ χρήσιμο να παραθέσω κριτικές. (προσεχώς θα βάλω και φώτο)\n1.)Shills Lavender extra ultra hydrating gel mask. Aυτό το προϊόν είναι 3 σε 1 και είναι ενυδατική κρέμα νύχτας, μάσκα και τζελ επανόρθωσης μαζί. Η υφή είναι αρκετά ελαφριά και με εξέπληξε ευχάριστα γιατί πολύ δύσκολα βρίσκω κρέμα που να με ικανοποιεί απόλυτα η υφή. Απορροφάται πολύ γρήγορα και σε κάνει να αισθάνεσαι ότι το δέρμα σου ενυδατώνεται εις βάθος χωρίς να το βαραίνει και να αφήνει λιπαρότητα.\nΗ κρέμα μπορεί να χρησιμοποιηθεί το βράδυ πριν τον ύπνο ή και σαν μάσκα μισής ώρας για άμεση ενυδάτωση και λάμψη.\nΜετά από την πρώτη κιόλας χρήση, έχω παρατηρήσει ότι τυχών κοκκινίλες έχουν υποχωρήσει και το δέρμα μου δείχνει πιο φωτεινό. Θα την συνιστούσα ανεπιφύλακτα για όλους τους τύπους δέρματος και ιδιαίτερα σε όσες έχουν ευαίσθητο ή μεικτό δέρμα και ψάχνουν ένα καλό και οικονομικό ενυδατικό προϊόν νύχτας. Σχετικά με την τιμή κοστίζει περίπου 8-10 ευρώ (μαζί με έξοδα μεταφοράς) και είναι διαθέσιμο σε διάφορα site όπως το ebay, το amazon και το sasa.com\nΓενική βαθμολογία: 5/5\n2.)Aναζωγονητικό τζελ καθαρισμού και scrub pure active fruit energy με grapefruit της Garnier.\nTo προϊόν αυτό είναι άμεσα διαθέσιμο στα φαρμακεία και τα μεγάλα σουπερμάρκετ και λόγω τιμής (κοστίζει σχεδόν 4 ευρώ) είπα να το δοκιμάσω.\nΚατα καιρούς έχω δοκιμάσει διάφορα scrub αλλά συνήθως έβρισκα αρκετά κουσούρια όπως π.χ πολύ μεγάλους κόκκους απολέπισης, περίεργη μυρωδιά ή φόρμουλα που ξηραίνει ή ερεθίζει το δέρμα. Το συγκεκριμένο scrub έχει το σωστό μέγεθος κόκκων απολέπισης και απολεπίζει το δέρμα αρκετά αποτελεσμάτικά χωρίς να το ξηραίνει-που είναι και το πιο βασικό, τουλάχιστον για μένα. Μετά την χρήση, τυχών ξηρά και άτονα σημεία που έχω απομακρύνονται και το δέρμα μου δείχνει πιο καθαρό.\n3.)Scotish fine soaps body butter.\nTo προϊόν αυτό είναι μέρος ένος travel σετ που μου έχει δώρισει μια φίλη (ευχαριστώ Βέρα) και είναι βούτυρο/γαλάκτωμα σώματος.\nΠαρόλο που συνήθως δεν χρησμοποιώ και τόσο body butter λόγω βαριάς/παχύρευστης ύφης, το συγκεκριμένο έχει πολύ ελάφρια και απορρηφίσιμη υφή (περισσότερο τείνει προς το γαλάκτωμα παρά ως ημίρευστο body butter). Μου άρεσε γιατί έχει μια διακριτική, ουδέτερη μυρωδιά και απορροφάται έυκολα αφήνοντας μια δροσερή και αναζωογονητική αίσθηση στο δέρμα,χωρίς λευκά κατάλοιπα.\nΔιατίθεται στο ebay, amazon και σε οnline καταστήματα καλλυντικών Ηνωμένου Βασιλείου.\nΚαι τα χειρότερα (η τελοσπάντων προϊόντα που δεν θα ξαναγόραζα):\n1.) Κρέμα ημέρας bioten με κυδώνι για μεικτό δέρμα.\nΠαρόλο που θεωρώ την bioten πολύ καλή και οικονομική μάρκα, το προϊόν αυτό με έχει μπερδέψει σε διάφορα σημεία. Η συσκευασία και η ποσότητα είναι μια χαρά για 6 ευρώ αλλά δεν μπορώ να πω ότι ισχύει και το ίδιο για την υφή και τα αποτελέσματα της κρέμας. Η υφή παρόλο που δεν είναι πολύ παχύρευστη, με δυσκόλεψε κάπως στην απορρόφηση και άφησε ένα ημιδιαφανό φίλμ λιπαρότητας στο δέρμα μου. Επίσης έχω προσέξει ότι δεν εδυνατώνει καλά τα ξηρά σημεία που θέλω για τον ίδιο λόγο-"κάθεται" αντί να απορροφάται πλήρως στο δέρμα.\nΚάτι άλλο που έχω προσέξει αλλά δεν είμαι και 100% σίγουρη ότι ευθύνεται η κρέμα αυτή γιατί χρησιμοποιώ και άλλα προϊόντα, είναι μια τάση να βγάζω μικρά σπυράκια την επόμενη μέρα. Θα κάνω προσεχώς πείραμα για να επιβεβαιώσω τις υποψίες μου αλλά γενικά είναι κρέμα που δεν θα ξαναγόραζα την στιγμή που υπάρχουν άλλες τόσες καλύτερες.\nΓενική βαθμολογία: 2/5\n2.) L'oreal ideal balance toner\nΤο προϊόν αυτό είναι τονωτικό και καθαριστικό τόνερ που γράφει ότι εξισσοροπεί το μεικτό δέρμα και συσφίγγει τους πόρους.\nΤο τονερ αυτό παρόλο που απορροφάται με ευκολία και στην αρχή δίνει μια αίσθηση αναζωογόνησης, δεν θεωρώ ότι όντως κάνει αυτά που ανάγραφονται στην συσκευασία. Μετά από λίγες μέρες χρήσης, έχω παρατηρήσει ότι το δέρμα μου φαινόταν άτονο και ξηρό χωρίς καμιά αισθητή διαφορά στο μέγεθος των πόρων. Επίσης μετά το άνοιγμα και έχοντας το χρησιμοποιείσει λίγες φορές, παρατήρησα ότι αφήνει ένα ελαφρώς κολλώδες φιλμ στο δέρμα.\n3.) Eye make-up remover 3 in 1 της Johnson's\nTo προϊόν αυτό είναι ένα διφασικό ντεμακιγιάζ ματιών που ισχυρίζεται ότι αφαιρεί ακόμα και αδιάβροχη μάσκαρα και περιποιείται τις βλεφαρίδες.\nΗ αλήθεια είναι ότι αφαιρεί όντως έυκολα την αδιάβροχη μάσκαρα αλλά είναι λιπαρό και δεν μου άρεσε καθόλου ο τρόπος που "κάθεται" στο δέρμα του ματιού,είναι λες και αλοίφω τα μάτια μου με baby oil. Το καλό είναι ότι δεν έχει αυτή την χαρακτηριστική χημική μυρωδιά που έχουν τα υπόλοιπα του είδους του αλλά δεν θα το ξαναγόραζα λόγω λιπαρότητας.\nΓενική βαθμολογία: 2.5/5\nΑναρτήθηκε από Marina Andreas στις 1:56 μ.μ.\nΕτικέτες body and face


Η "Λαϊκή Συσπείρωση Μεσολογγίου" για τη "Μαρίνα Μεσολογγίου Α.Ε." - NEWS PRESS AGRINIO\nΙδιωτικοποίηση μέσω μακροχρόνιας παραχώρησης. 7/4/1997 χωροθέτηση και 3/3/2009 παραχώρηση από το Υπουργείο Τουρισμού στην «ΜΑΡΙΝΑ ΜΕΣΟΛΟΓΓΙ Α.Ε» για...43 χρόνια έναντι ευτελούς τιμήματος 63.480 ευρώ το χρόνο, με υποχρέωση έκδοση σχετικών αδειών και κατασκευής συγκεκριμένων έργων.\nΑποτέλεσμα αξιοποίησης: Καμία συμμόρφωση από μέρους της εταιρείας προς τις υποχρεώσεις της ούτε εγγυητικές, ούτε άδειοδότηση, ούτε καταβολή τιμήματος, ούτε καν το 1% του τζίρου προς το δήμο. Κανένα απολύτως κέρδος για το σύνολο των πολιτών.« Σας γνωρίζουμε ότι στις 3/11/2009, η προβλεπόμενη στη σύμβαση οκτάμηνη προθεσμία εξέπνευσε, χωρίς ο αντισυμβαλλόμενος να προσκομίσει στην υπηρεσία μας τις εγγυητικές επιστολές. επίσης εξ όσων γνωρίζουμε δεν κατέβαλε στην οικεία ΔΟΥ το προβλεπόμενο από τη σύμβαση αντάλλαγμα.\nΓια τους προαναφερόμενους λόγους και όπως προβλεπόταν σαφώς από τη σύμβαση παραχώρησης (άρθρο 13) στις 3 Νοεμβρίου 2009 η σύμβαση λύθηκε αυτοδικαίως. Έκτοτε, δεν υφίσταται συμβατική σχέση μεταξύ της εταιρείας «ΜΑΡΙΝΑ ΜΕΣΟΛΟΓΓΙ Α.Ε» και του ελληνικού Δημοσίου. 2/11/2012 Υπουργός Τουρισμού Όλγα Κεφαλογιάννη.\n1. Τυγχάνετε από το έτος 2009 έκπτωτοι λόγω μη τήρησης βασικών συμβατικών όρων;\n2. Σύμφωνα με έγραφα του Υπουργείου Τουρισμού επανειλημμένως αναφέρεται ότι είναι παράνομος η είσπραξη τελών ελλιμενισμού;\n3. Είναι δυνατόν επί πενταετίας στον υπό κατασκευή Τουριστικό λιμένα να λαμβάνουν χώρα εμπορικές και άλλες δραστηριότητες χωρίς αδειοδότηση;\n4. Ελέγχεστε από το ΣΔΟΕ για σοβαρές παραβάσεις και πόσα έχουν εισπραχθεί την τελευταία πενταετία από δραστηριότητες που το υπουργείο Τουρισμού χαρακτηρίζει παράνομη;\nΓΙΑ ΤΗ ΛΑΪΚΗ ΣΥΣΠΕΙΡΩΣΗ η περίπτωση της μαρίνας Μεσολογγίου δεν είναι παρά μια άλλη κραυγαλέα περίπτωση καταλήστευσης του πλούτου του λαού μας από ιδιώτες που έρχεται να προστεθεί σε πληθώρα άλλων, με την πλήρη στήριξη του κράτους αφού αυτός είναι ο κύριος άξονας της κυβερνητικής πολιτικής στην Ελλάδα την Ε.Ε κ. αλλού. Εμείς δεν πιστεύουμε ότι κανένας ιδιώτης επενδύει χρήματα (αν επενδύει) για το ευρύτερο καλό το κάνει μόνο και μόνο για την τσέπη του για δικό του κέρδος. Όσο κερδίζει τα κέρδη είναι δικά του αν δεν κερδίζει η ζημιά δεν είναι δική του, είναι του φορολογούμενου εργαζόμενου. Το κράτος, το αστικό κράτος, τον ενισχύει στην προσπάθειά του αυτή. Γιατί αυτή είναι η πολιτική του: ενίσχυση της κερδοφορίας και ανταγωνιστικότητας του κεφαλαίου απέναντι σε άλλα κεφάλαια. Με αποφάσεις στρατηγικού χαρακτήρα όπως αυτή της ιδιωτικοποίησης λιμενικών υποδομών στοχεύουν στην απελευθέρωση δυνατοτήτων σίγουρης κερδοφορίας για τους μονοπωλιακούς ομίλους (τουριστική ζήτηση και κυρίως της κρουαζέρας, ζήτηση για μαρίνες). Φυσικά αυτή η πολιτική δεν φέρει οφέλη και στο λαό όπως διακηρύσσουν αλλά φέρνει φτώχεια, ανεργία, ανέχεια. Δεν γίνονται και τα δύο και οι ιδιώτες να κερδίζουν και οι εργαζόμενοι.\nΑναρτήθηκε από Διαχείριση ιστολογίου στις 4/08/2016 08:12:00 μ.μ.\nΕτικέτες ΔΗΜΟΣ ΜΕΣΟΛΟΓΓΙΟΥ , ΛΑΪΚΗ ΣΥΣΠΕΙΡΩΣΗ ΜΕΣΟΛΟΓΓΙΟΥ , ΜΑΡΙΝΑ


Xantraki.gr SEO Issues, Traffic and Optimization Tips for Xantraki.gr\nFebruary, 19 2019 06:31:44 PM\nXantraki Beads Shop | Χάντρες και Πούλιες\n<H2> Πούλιες </H2>\n<H2> Χάντρες </H2>\n<H3> Καλώς ήρθατε… </H3>\n<H3> Πασχαλινή Λαμπάδα Σταράκι ροζ. </H3>\n<H3> Πασχαλινή Λαμπάδα Σταράκι γαλάζιο. </H3>\n<H3> Πασχαλινή Λαμπάδα Πλακέ Παρίσι Πύργος του Άιφελ </H3>\n<H3> Πασχαλινή Λαμπάδα Πλακέ Λονδίνο τηλεφωνικός θάλαμος. </H3>\n<H4> Νέα από το Blog </H4>\nTotal HTML size 37180 bytes\nNo your domain IP 5.9.188.6 does not redirect to xantraki.gr\nXantraki.gr desktop website speed is fast. Page speed is important for both search engines and visitors end.\nxantraki.biz Already Registered\nxantraki.us Already Registered\nzantraki.gr Query Failed\naantraki.gr Query Failed\nsantraki.gr Query Failed\ndantraki.gr Query Failed\ncantraki.gr Query Failed\n135.181.235.242 Not Available Not Available\nhttp://www.xantraki.gr Internal Links Dofollow\nΑποστολές-Πληρωμές Internal Links Dofollow\nΠούλιες Internal Links Dofollow\nΧάντρες Internal Links Dofollow\nΧειροποίητα κοσμήματα Internal Links Dofollow\nΠασχαλινές Χειροποίητες Λαμπάδ... Internal Links Dofollow\nxantraki Internal Links Dofollow\nΝΕΟ ΠΡΟΪΟΝ:Στρας ιριδίζων 6mm ... Internal Links Dofollow\nΧειμερινή προσφορά σε χάντρες ... Internal Links Dofollow\nΤσάντες Θαλάσσης... Internal Links Dofollow\nΧειροποίητα καλοκαιρινά βραχιό... Internal Links Dofollow\nΑνδρικά βραχιολάκια... Internal Links Dofollow\nΠασχαλινά αυγά με χάντρες και ... Internal Links Dofollow\nhttp://www.xantraki.gr/katalogos/pasxalines-lampades/%cf%80%ce%b1%cf%83%cf%87%ce%b1%ce%bb%ce%b9%ce%bd%ce%ae-%ce%bb%ce%b1%ce%bc%cf%80%ce%ac%ce%b4%ce%b1-%cf%83%cf%84%ce%b1%cf%81%ce%ac%ce%ba%ce%b9-%cf%81%ce%bf%ce%b6/ Internal Links Dofollow\nhttp://www.xantraki.gr/katalogos/pasxalines-lampades/%cf%80%ce%b1%cf%83%cf%87%ce%b1%ce%bb%ce%b9%ce%bd%ce%ae-%ce%bb%ce%b1%ce%bc%cf%80%ce%ac%ce%b4%ce%b1-%cf%83%cf%84%ce%b1%cf%81%ce%ac%ce%ba%ce%b9-%ce%b3%ce%b1%ce%bb%ce%ac%ce%b6%ce%b9%ce%bf/ Internal Links Dofollow\nhttp://www.xantraki.gr/katalogos/pasxalines-lampades/%cf%80%ce%b1%cf%83%cf%87%ce%b1%ce%bb%ce%b9%ce%bd%ce%ae-%ce%bb%ce%b1%ce%bc%cf%80%ce%ac%ce%b4%ce%b1-%cf%80%ce%bb%ce%b1%ce%ba%ce%ad-%cf%80%ce%b1%cf%81%ce%af%cf%83%ce%b9-%cf%80%cf%8d%cf%81%ce%b3%ce%bf/ Internal Links Dofollow\nhttp://www.xantraki.gr/katalogos/pasxalines-lampades/%cf%80%ce%b1%cf%83%cf%87%ce%b1%ce%bb%ce%b9%ce%bd%ce%ae-%ce%bb%ce%b1%ce%bc%cf%80%ce%ac%ce%b4%ce%b1-%cf%80%ce%bb%ce%b1%ce%ba%ce%ad-%ce%bb%ce%bf%ce%bd%ce%b4%ce%af%ce%bd%ce%bf-%cf%84%ce%b7%ce%bb%ce%b5/ Internal Links Dofollow\nhttp://www.facebook.com/xantraki.gr External Links Dofollow\nhttps://twitter.com/xantrakigr External Links Dofollow\nhttps://plus.google.com/105984971240521553940/posts External Links Dofollow\nhttp://www.pinterest.com/xantraki/ External Links Dofollow


Playoffs & Playout | GR-NEWS\nGR-NEWSΕΙΔΗΣΕΙΣΑΘΛΗΤΙΚΑPlayoffs & Playout\n9. Μαΐου 2021 | 21:56 GRN-Sportview\nΑρχίζει και ξεκαθαρίζει το τοπίο, προς το παρόν μέσω playout για τις ομάδες που θα υποβιβαστούν και έτσι εκτός απροόπτου η ομάδα της Λάρισας θα είναι η πρώτη ομάδα που θα υποβιβαστεί.\nΌσο για τα playoffs, ο ΠΑΟΚ σιγουρεύει την Δεύτερη θέση και η ΑΕΚ αφήνει μετά την νίκη της ουσιαστικά τον κακό Παναθηναϊκό έκτος Ευρώπης.\nΤίτλοι τέλους για την ομάδα της Λάρισας στην Σουπερλίγκα , τουλάχιστον για την επόμενη περίοδο.\nΟι “βυσσινί” αποδείχθηκαν κατώτεροι των περιστάσεων και έπεσαν σχεδόν αμαχητί απέναντι σε μια ομάδα σε φοβερή φόρμα που ήξερε τι ήθελε μέσα στο γήπεδο και εν τέλει το πήρε.\nΑν και τα playouts δεν έχουν τελειώσει ακόμη η Λάρισα έχει πέσει και μαθηματικά, μιας και υστερεί από τον Παναιτωλικό στην ισοβαθμία και δεν έχει τύχη ούτε για παραμονή μέσω μπαράζ.\nΑυτή η ιστορική ομάδα δυστυχώς δεν θα είναι εκεί που αρμόζει, σύμφωνα με την ιστορία της.\nΚαθάρισε ο Ατρόμητος και έστειλε τον Παναιτωλικό στα μπαράζ, αφού έπειτα από 3,5 μήνες ο Ατρόμητος επέστρεψε στις νίκες, αφού επικράτησε 3-1 του Παναιτωλικού στο Αγρίνιο, με την ομάδα του Τραΐανού Δέλλα να διεκδικεί οριστικά την παραμονή του σε αγώνες μπαράζ περιμένοντας να δει την επόμενη αγωνιστική τον αντίπαλό του με όλα τα σενάρια ανοικτά.\nΤο πήρε αυτός που το ήθελε περισσότερο, ασχέτως αν το άξιζε, και ο πιο… τυχερός! Ο ΟΦΗ έκανε γκολ την πρώτη και την τελευταία του τελική στο ματς, ενώ η Λαμία «έσπασε» τα δοκάρια.\nΟι Κρητικοί πήραν τους βαθμούς, εξασφαλίζοντας την παραμονή και οι Φθιώτες που την είχαν ήδη εξασφαλισμένη, τις εντυπώσεις για ακόμα ένα ματς. Το τελικό αποτέλεσμα ίσως αδικεί την Λαμία βάσει ευκαιριών, αλλά αυτή είναι η ομορφιά του αθλήματος.\nΠΑΟΚ- Αρης 2-0\nΝίκησε τον Άρη και έγινε «αφεντικό» της δεύτερης θέσης και της πόλης της Θεσσαλονίκης ο ΠΑΟΚ. Με πέναλτι του Σβαμπ στο 69’ και γκολ του Ζιβκοβιτς στο 91’ ο ΠΑΟΚ κέρδισε 2-0, ντουμπλάροντας τις νίκες επί του Άρη στα play-offs και «σφράγισε» ουσιαστικά την δεύτερη θέση στη φετινή Super League.\nΛευκή ισοπαλία στο παιχνίδι στην Τρίπολη ανάμεσα στον Αστέρα και τον Ολυμπιακό, για την 8η αγωνιστική των πλέι οφ της Σουπερλίγκα.\nΟι Ερυθρόλευκοι ήταν καλύτεροι από τους Αρκάδες στο μεγαλύτερο μέρος του παιχνιδιού, είχαν τις πιο σημαντικές ευκαιρίες στην αναμέτρηση, αλλά δεν κατάφεραν να πετύχουν το γκολ της νίκης.\nΑξιοσημείωτο ήταν βέβαια ότι ο Πέδρο Μαρτίνς στο σημερινό παιχνίδι έδωσε χρόνο συμμετοχές σε ποδοσφαιριστές όπως οι Τζολάκης και Καλογερόπουλος, που ξεκίνησαν στη βασική 11άδα των Πειραιωτών, αλλά και στον νεαρό Καραργύρη, που αγωνίστηκε ως αλλαγή στο δεύτερο ημίχρονομε το αποτέλεσμα να είναι αρκετά ικανοποιητικό.\nΜε κορυφαίο και σκόρερ τον αρχηγό της Πέτρο Μάνταλο που έπαιξε με ενέσεις και δική του ευθύνη, η ΑΕΚ νίκησε (0-1) τον Παναθηναϊκό μέσα στη Λεωφόρο και εξασφάλισε τη συμμετοχή της στην Ευρώπη.\nΤην καλύτερη φετινή της εμφάνιση έκανε η Ένωση στην επανάληψη, έχασε ευκαιρίες για νίκη με πολλά γκολ και σώθηκε στις καθυστερήσεις από το χαμένο πέναλτι του Μακέντα που έκανε πολλές καρδιές να σπάσουν και από τους δυο πάγκους.\nΤελικά, Παναθηναϊκός και Αστέρας Τρίπολης μένουν εκτός Ευρώπης.\n29. Μαρτίου 2018 | 13:59 GRN-Sportview\nΟ πρόεδρος της Επιτροπής Παρακολούθησης της FIFA, Χέρμπερτ Χούμπελ, με επίσημο έγγραφο εισηγήθηκε αποκλεισμό του ελληνικού ποδοσφαίρου…\n10. Ιουνίου 2018 | 13:15 GR-NEWSROOM\nΘλίψη προκαλεί η είδηση πως ο Παύλος Γιαννακόπουλος άφησε την τελευταία του πνοή. Τον θάνατο του ιδρυτή και προέδρου της ΒΙΑΝΕΞ, επιβεβαίωσε με ανακοίνωσή…


Μαλλιά-κουβάρια για μια φωτογραφία στον ΠΑΟΚ • Η Άποψη\nΑπό Μ. ΔK\t 10:07 - 01/02/2021 Τελευταία Ενημέρωση 10:51 - 01/02/2021\nΗ μουρμούρα δεν έλειψε στον ΠΑΟΚ παρά την ευρεία νίκη επί του Παναιτωλικού. Βέβαια, όπως λένε και πολλοί, ο «Δικέφαλος του Βορρά» έπαιζε με μια από τις χειρότερες ομάδες του πρωταθλήματος, οπότε αλίμονο αν δεν έριχνε και πέντε…\nΠαρ΄ ολ αυτά υπήρχε γκρίνια στον ΠΑΟΚ για συγκεκριμένο παίκτη…\nΟ λόγος για τον Ντόουγκλας Αουγκούστο που συγκέντρωσε πάνω του όλα τα «πυρά» των οπαδών του ΠΑΟΚ στα Μέσα Κοινωνικής Δικτύωσης.\nΜάλιστα, σ αυτό συνετέλεσε και το γεγονός ότι ο Πάμπλο Γκαρσία τον έκανε αλλαγή στο ημίχρονο…\nΤο τι άκουσε ο Ντόουγκλας δεν περιγράφεται….\n«Στείλτε τον Βραζιλιάνο από τα λιντλ από κει που ήρθε! Τρώει τζάμπα χρόνο από τον Τσιγγάρα» γράφτηκε από κάποιον οπαδό του ΠΑΟΚ, ενώ και πολλοί άλλοι εξέφρασαν την δυσφορία τους για τον τρόπο παιχνιδιού του στο πρώτο ημίχρονο που είχε ως αποτέλεσμα να μην πηγαίνει η μπάλα μπροστά…\nΌπως αντιλαμβάνεται κανείς βρέθηκε το επόμενο «θύμα» στον ΠΑΟΚ…\nΑντιλαμβανόμενος τον σάλο, ο Αουγκούστο απάντησε με ανάρτησή του στα Μ΄έσα Κοινωνικής Δικτύωσης:\n«Σχετικά με τη φωτογραφία που κυκλοφορεί στα social media. Δεν είναι σωστό! Δίνω πάντα το 100% για τον ΠΑΟΚ όπως θα όφειλα. Έπρεπε να απαντήσω στην οικογένειά μου και αφορούσε μία θεία μου που είχε Covid στη Βραζιλία. Έμεναν λίγα δευτερόλεπτα για να λήξει ο αγώνας και το σκορ ήταν 5-0. Μην υπαινίσσεστε κάτi που δεν είναι αλήθεια» ανέφερε στο μήνυμά του ο Αουγκούστο.


Ακάρ: “Η Τουρκία δεν είναι κατακτητής στα βόρεια της Κύπρου” – Αγγελιαφόρος\n(NATO PA), Ανδρέα Λοβέρδος), Έλληνες βουλευτές( Σπήλιος Λιβανός, Ελληνοτουρκικά, Θεοδώρα Τζάκρη, Κυπριακό, Κωνσταντινούπολη, Μανούσος Βολουδάκης, Χουλουσί Ακάρ ( ΤούρκοςΥΠΑΜ)\nΕΛΛΗΝΟΤΟΥΡΚΙΚΑ ΚΑΙ ΚΥΠΡΙΑΚΟ ΣΤΗΝ ΚΟΙΝΟΒΟΥΛΕΥΤΙΚΗ ΣΥΝΕΛΕΥΣΗ ΤΟΥ ΝΑΤΟ, ΣΥΝΕΡΧΕΤΑΙ ΣΤΗΝ ΠΟΛΗ. ΣΚΛΗΡΗ ΑΠΑΝΤΗΣΗ ΑΠΟ ΤΟΥΣ ΕΛΛΗΝΕΣ ΒΟΥΛΕΤΕΣ.\nΗ Τουρκία δεν είναι «κατακτητής» στην Κύπρο, αλλά διεξήγαγε την «Ειρηνευτική Επιχείρηση» για να προστατέψει τον πληθυσμό «συμπεριλαμβανομένων των Ελληνοκυπρίων, από τις σφαγές», επειδή «μέχρι το 1974 εκεί γίνονταν πραξικοπήματα», δήλωσε ο Τούρκος υπουργός Άμυνας, Χουλουσί Ακάρ, κατά τη διάρκεια της Κοινοβουλευτικής Συνέλευσης του ΝΑΤΟ (NATO PA) που διεξάγεται στην Κωνσταντινούπολη , παρουσία ελλήνων βουλευτών.\nΕιδικότερα, σε ανακοίνωση που αναρτήθηκε στην ιστοσελίδα του υπουργείου Εθνικής Άμυνας, αναφέρεται ότι «κατά κοινή συνεδρίαση του NATO PA και της Ειδικής Ομάδας για τη Μεσόγειο και τη Μέση Ανατολή, που ξεκίνησε στη Σταμπούλ, μετά τη συζήτηση της Έκθεσης της Ειδικής Ομάδας για τη Μεσόγειο και τη Μέση Ανατολή, ο Υπουργός κ. Ακάρ μοιράστηκε τις προσεγγίσεις της Τουρκίας σε θέματα άμυνας και ασφάλειας στην εναρκτήρια συνεδρίαση. Μετά την ομιλία του, απάντησε σε ερωτήσεις βουλευτών. Απαντώντας σε ερωτήσεις Λιθουανών και Ισπανών νομοθετών για τις εξελίξεις στην Ουκρανία και το πλαίσιο του ΝΑΤΟ, ο κ. Ακάρ αντέδρασε έντονα στο σχόλιο έλληνα βουλευτή ότι ‘‘η κατοχή σας στο βόρειο τμήμα της Κύπρου συνεχίζεται’’».\nΌπως αναφέρεται στην ανακοίνωση, ο κ. Άκάρ είπε τα εξής:\n«Αν λες κατοχή για τη βόρεια Κύπρο, αυτό σημαίνει ότι θέλεις να πολεμήσεις από την αρχή. Η Τουρκία δεν είναι κατακτητής στα βόρεια της Κύπρου. Εκεί έγιναν σφαγές και πραξικοπήματα μέχρι το 1974. Η ζωή τους, συμπεριλαμβανομένων των Ελληνοκυπρίων, κινδύνευε. Διεξήγαμε την Ειρηνευτική Επιχείρηση το 1974. Από το 1974, τόσο ο νότος όσο και ο βορράς ζουν ειρηνικά. Αυτό πρέπει να φανεί. Δεν πρέπει να υπάρχει προκατάληψη. Το 2014, οι Τουρκοκύπριοι αποδέχθηκαν το Σχέδιο Αννάν του ΟΗΕ για να βρεθεί λύση, παρόλες τις ελλείψεις του. Η ελληνοκυπριακή πλευρά δεν το αποδέχτηκε».\nΣτη συνέχεια, ο κ. Ακάρ είπε ότι «καταβάλουμε έντονες προσπάθειες για να σώσουμε τη χώρα και το έθνος μας από τη μάστιγα της τρομοκρατίας», κατηγορώντας την Ελλάδα ότι «δίνει θέση για στρατόπεδο στο PKK/YPG και τη FETÖ με τις οποίες πολεμάμε», πράγμα το οποίο «είναι αντίθετο με τη φιλία και θα βλάψει επίσης τη Συμμαχία». Αμέσως μετά ανέφερε ότι «όλοι ξέρουν» για το «στρατόπεδο του Λαυρίου» στην Ελλάδα και πως «με τον ίδιο τρόπο, τα μέλη του PKK/YPG κάνουν τα πάντα στη Σουηδία».\nΟ κ. Ακάρ δήλωσε επίσης ότι «ελληνικά αεροσκάφη ήρθαν στην ηπειρωτική μας χώρα στις 27 Απριλίου και παραβίασαν τον εναέριο χώρο μας σε Κνίδο (Datça), Δίδυμα (Didim) και Dalaman. Έρχεστε από τόσα χιλιόμετρα μακριά, από την ηπειρωτική Ελλάδα στην ηπειρωτική Τουρκία, παραβιάζοντας τον εναέριο χώρο μας, τι περιμένετε να κάνουμε; Υπάρχουν εικόνες ραντάρ· τις έχουμε μοιραστεί με τις συμμαχικές χώρες. Στις 28 Απριλίου απαντήσαμε σε αυτές τις ενέργειες».\nΟ υπουργός Άμυνας είπε στη συνέχεια ότι η λύση των προβλημάτων μεταξύ Τουρκίας και Ελλάδας μπορεί να επιτευχθεί μέσω διαπραγματεύσεων. Τέλος, υποστήριξε ότι «τα προβλήματα έχουν πολλές ιστορικές, νομικές και πολιτικές πτυχές οι ειδικοί πρέπει να συγκεντρωθούν και να τις μελετήσουν λεπτομερώς», αλλά δεν κατέστη δυνατό να συζητηθούν όλα αυτά επειδή η Ελλάδα «ακύρωσε την τέταρτη συνάντηση» για τα ΜΟΕ.\nΤο ερώτημα, γιατί η Τουρκία δεν δέχεται τη συνολική διαδικασία των διμερών συνομιλιών —η οποία ορίζει ως ύπατο κριτή το Διεθνές Δικαστήριο της Χάγης σε περίπτωση αποτυχίας— έθεσαν, μεταξύ άλλων, Έλληνες βουλευτές κατά τη διάρκεια της Κοινοβουλευτικής Συνέλευσης του ΝΑΤΟ.\nΤα μέλη της Ελληνικής Κοινοβουλευτικής Αντιπροσωπείας, Σπήλιος Λιβανός, Μανούσος Βολουδάκης, Θεοδώρα Τζάκρη και Ανδρέας Λοβέρδος, παρενέβησαν σε σχέση με την τοποθέτηση του κ. Ακάρ, ο οποίος έθεσε ζήτημα αποστρατιωτικοποίησης ελληνικών νησιών, το οποίο και χαρακτήρισε «χρόνιο πρόβλημα», που θα πρέπει να επιλυθεί μέσω διαλόγου και σε πνεύμα αμοιβαίου σεβασμού.\nΌπως αναφέρει δελτίο Τύπου της Ελληνικής Κοινοβουλευτικής Αντιπροσωπείας, «στην τοποθέτησή του ο κ. Ακάρ ισχυρίστηκε ότι η Ελλάδα έχει υιοθετήσει μια ρητορική που τροφοδοτεί εντάσεις και επιδεινώνει την κατάσταση, ενώ τα όποια διμερή ζητήματα Ελλάδας-Τουρκίας δεν αφορούν το ΝΑΤΟ και την Ευρωπαϊκή Ένωση και θα πρέπει να διευθετηθούν σε διμερές επίπεδο. Υποστήριξε, ακόμη, ότι η Τουρκία δεν αποτελεί απειλή, αλλά αξιόπιστο σύμμαχο, καθώς τις δύο χώρες ενώνουν κοινοί ιστορικοί και γεωγραφικοί δεσμοί. Ως εκ τούτου —υποστήριξε— είναι σημαντικό να εντατικοποιηθούν οι διαπραγματεύσεις, ώστε να επιλυθούν οι υπάρχουσες διαφορές».\nΣτη συνέχεια, ο επικεφαλής της Ελληνικής Αντιπροσωπείας, κ. Σπήλιος Λιβανός, εξέφρασε την προσήλωση της Ελλάδας στους κανόνες Διεθνούς Δικαίου και τον σεβασμό της στις αρχές του Κράτους Δικαίου, αλλά και την προσήλωσή της στη μάχη κατά της τρομοκρατίας. Απευθυνόμενος στον κ. Ακάρ δήλωσε ότι «αποτελεί αντίφαση το γεγονός πως, ενώ η Τουρκία μιλάει για σεβασμό στο Διεθνές Δίκαιο και καυτηριάζει τον επεκτατισμό και αναθεωρητισμό της Ρωσίας, την ίδια στιγμή απειλεί την Ελλάδα, παρά το γεγονός ότι είναι γείτονα και σύμμαχος χώρα, με το casus belli, υιοθετεί σκληρή ρητορική κατά της Ελλάδας και διατηρεί υπό την κατοχή της, μετά από παράνομη εισβολή, το βόρειο τμήμα ανεξάρτητου κράτους, της Κύπρου». Ο κ. Λιβανός πρόσθεσε ότι «η Ελλάδα παραμένει ανοικτή στον διάλογο, πιστή στο Διεθνές Δίκαιο και στις Διεθνείς Συνθήκες» και «στο πλαίσιο αυτό ο Πρωθυπουργός της Ελλάδας, Κυριάκος Μητσοτάκης, είχε συνομιλίες με τον Πρόεδρο της Τουρκίας, κ. Ερντογάν, ωστόσο η προκλητική ρητορική της Τουρκίας και οι θέσεις του Προέδρου της έχουν οδηγήσει σε μη διάλογο».\nΑμέσως μετά ο Μανούσος Βολουδάκης αναφέρθηκε στις υπερπτήσεις τουρκικών μαχητικών πάνω από κατοικημένα ελληνικά νησιά, καθώς και στο γεγονός ότι, τελευταία, η Τουρκία ζητά και αποστρατιωτικοποίηση νησιών του Ανατολικού Αιγαίου. «Η Τουρκία θεωρεί δικαίωμά της να κάνει στρατιωτικές επιχειρήσεις στη Συρία και στο Ιράκ και ζητά να έχουμε εμείς περιορισμούς εντός της επικράτειάς μας».\nΑπό πλευράς της, η Θεοδώρα Τζάκρη σχολίασε τοποθέτηση του υπουργού Ενέργειας, Φατίχ Ντονμέζ, λέγοντας πως «οι κατηγορίες για διεθνή αποστρατιωτικοποίηση ελληνικών νήσων είναι απαράδεκτες, ειδικά όταν προέρχονται από μια χώρα που απειλεί ενεργά τα ελληνικά νησιά με παραβιάσεις κάθε μέρα. Δυστυχώς, η Τουρκία επιδίδεται σε μια πολιτική υπερπτήσεων και παραβιάσεων του εθνικού εναέριου χώρου μας, που συνιστούν κάθετη παραβίαση του Διεθνούς Δικαίου και προκαλούν ένταση στις σχέσεις των δύο χωρών. Η Ελλάδα», είπε, «τάσσεται υπέρ των διερευνητικών συνομιλιών για τον καθορισμό της ΑΟΖ, όμως είναι απαράδεκτο οι συνομιλίες να λαμβάνουν χώρα υπό τις απειλές και τις παραβιάσεις της Τουρκίας».\nΣτη συνέχεια, ο Ανδρέας Λοβέρδος, απευθυνόμενος στον κ. Ντονμέζ, ανέφερε ότι «σύμφωνα με το Δίκαιο της Θάλασσας και τη νομολογία των Διεθνών Δικαστηρίων για τα προβλήματα που αντιμετωπίζουμε στο Αιγαίο και τη Μεσόγειο Θάλασσα, όλα τα νησιά έχουν δικαιώματα σε όλες τις θαλάσσιες ζώνες. Όλοι γνωρίζουμε ότι επ’ αυτού υπάρχει ειδικό άρθρο στη Σύμβαση για το Δίκαιο της Θάλασσας και ειδικότερα το άρθρο 121, παράγραφος 2. Με βάση όλα αυτά τα στοιχεία, γιατί η Τουρκία δεν δέχεται τη συνολική διαδικασία, γιατί δηλαδή δεν δέχεται μετά τις διερευνητικές επαφές, εάν αυτές δώσουν αποτέλεσμα, να αρχίσουν οι διαπραγματεύσεις και εάν δεν υπάρχει αποτέλεσμα τότε να συμφωνηθεί να προσφύγουμε και οι δύο στο Διεθνές Δικαστήριο της Χάγης ή στο Διεθνές Δικαστήριο του Αμβούργου; Για ποιόν λόγο δεν έχει, ακόμη, η Τουρκία αναγνωρίσει τη δικαιοδοσία κάποιου από αυτά τα δύο Διεθνή Δικαστήρια;», είπε καταλήγοντας.\nΦΩΤΟ: ΥΠΑΜ Τουρκίας\nΑναφορικά με πρόσφατες κατηγορίες της Τουρκίας για δήθεν υπόθαλψη τρομοκρατικών οργανώσεων στην Ελλάδα, διπλωματικές πηγές διαμηνύουν ότι τις απορρίπτουμε εν... read more